DJB: Osam poslanika potpisalo zahtev za zakazivanje sednice Narodne skupštine – Slobodne novine\nBeogradski glas (Beta) – Pokret Dosta je bilo saopštio je danas da je osam poslanika Skupštine Srbije, medju kojima je i lider tog pokreta Saša Radulović, potpisalo i predalo zahtev za zakazivanje sednice skupštine kako bi se “Srbija vratila u ustavni okvir”.\nU saopštenju se navodi da se od predsednice parlamenta traži da “hitno i bez odlaganja zakaže sednicu Narodne skupštine kako bi ona potvrdila ili odbacila protivustavno donesenu odluku o proglašenju vanrednog stanja, i odluke o merama odstupanja od ljudskih i manjinskih prava”.\nU saopštenju se navodi da je “osam narodnih poslanika koji su potpisali ovaj zahtev upozorilo predsednicu Narodne skupštine da je to njena ustavna obaveza koju bi morala ispuniti”.\nU zahtevu za zakazivanje sednice Skupštine se navodi da, prema ustavnim odredbama “Narodna skupština odlučuje o ratu i miru proglašava ratno i vanredno stanje”, kao i da se “sastaje bez poziva posle proglašenja ratnog ili vanrednog stanja”, i da “ne može biti raspuštena za vreme ratnog ili vanrednog stanja”.\nU zahtevu se navodi i da “prema odredbama Ustava kada odluku o vanrednom stanju nije donela Narodna skupština, ona treba da je potvrdi u roku od 48 sati od njenog donošenja, odnosno čim bude u mogućnosti da se sastane”.\nU saopštenju Pokreta Dosta je bilo se navodi da imajući u vidu da “odluku o proglašenju vanrednog stanja neustavno nije donela Narodna skupština”, i imajuću i u vidu da bilo kakve odluke Vlade ili ministarstva ne mogu da spreče najviše zakonodavno telo da zaseda “Srbija se trenutno nalazi van ustavnih okvira”.\nOznakeBranka Stamenković DJB Dosta je bilo Đorđe Vukadinović Miladin Ševarlić Naslovna-centar Naslovna-traka Saša Radulović sednica Skupštine Skupština Srbije vanredno stanje Vojin Biljić


UNILAB d.o.o., firma koja prati moderne trendove poslovanja u tehničkoj i fizičkoj zaštiti imovine i ljudi – Pozitiv\nUNILAB d.o.o., firma koja prati moderne trendove poslovanja u tehničkoj i fizičkoj zaštiti imovine i ljudi\nUnilab d.o.o. osnovan je 1994. godine u Sarajevu. Djelatnosti ove kompanije su tehnička i fizička zaštita ljudi i objekata, a što uključuje alarmne, videonadzorne i vatrodojavne sisteme, te sisteme za kontrolu prolaza i evidenciju radnog vremena, Centar za nadzor alarmnih sistema, zaštitarsku službu i intervente ekipe.\nPrema riječima direktora Hazima Šahbaza, firma već 25 godina uspješno posluje a posebno raduje da su kvalitet ove firme prepoznale brojne domaće ali i međunarodne kompanije i institucije koje djeluju na području naše zemlje.\n“U zadnjih par godina ulažemo napore u razvoj i izradu hardverskih i sofverskih rješenja u oblasti kontrole prolaza i evidencije radnog vremena. Na tržište smo ponudili vlastiti proizvod za evidenciju radnog vremena, koji je usaglašen sa zakonskim normama u FBiH. U ovoj godini treba da završimo i noviju verziju sofvera koji omogućava integraciju ovih sistema sa videonadzornim sistemima. Na Zapadu je ovo već odavno u primjeni ali i u BiH postoji interes kompanija i institucija za navedenim. Pratimo svjetske trendove poslovanja i upravo nudimo ono što tržištu treba“, istakao je Šahbaz te dodao da je cilj kompanije ulaganje u domaću pamet i proizvode.\nSoftver za praćenje radnog vremena\nSa svojim vlastitim softverom za evidentiranje radnog vremena i kretanja zaposlenika, Unilab je na tržište ponudio višestruko koristan proizvod koji ima nekoliko značajnih prednosti. Kao prva i osnova, podiže nivo efikasnosti kod zaposlenika prateći, kroz sistem prijave i odjave uz pojedinačne kartice ili otisak prsta, vrijeme provedeno na radnom mjestu.\nZaposlenicima omogućava da vide koliko su radnih sati ostvarili kao i u kojim vremenskim intervalima, posebno obračunavajući vrijeme provedeno na radnom mjestu tokom noćnih smjena, vikenda, praznika i sl.\nOvakav sistem menadžmentu kompanije jasno daje uvid u ostvarene radne sate, odsustva, bolovanja ali i štiti kompaniju od inspekcijskog nadzora s obzirom na učestalost inspekcijskih kontrola koje imaju za cilj utvrđivanje prekovremenog rada i evidentiranje dnevnih, sedmičnih i godišnjih odmora radnika.\nVrijedno osoblje ove kompanije unaprijedilo je navedeni softver te tržištu sada nudi i mogućnost praćenja kretanja zaposlenika po definiranim sektorima kontrolisanog objekta. Ovaj sistem je posebno interesantan kompanijama koje imaju veći broj zaposlenika.\n“Svrha našeg sistema, koji uspješno funkcionira u desetinama kompanija, jeste isključiti ljudski faktor“, istakao je Šahbaz u razgovoru za oficijalnu web stranicu Udruženja privrednika “Pozitiv“.\nUnilabovih 25 godina na tržištu rada kreiralo je brojne projekte u kojima se upravo ova kompanija dokazala i ostvarila zapažene rezultate. Lista realiziranih projekata je velika, a u nastavku donosimo samo neke od najznačajnijih: Agencija za bankarstvo FBiH, DHL, BOSMAN, Sud BiH, VTSV BiH, UNITIC, Granična policija, Klinički centar Univerziteta u Sarajevu, Ministarstvo odbrane BiH, GP BUTMIR i brojni drugi.


Pod pritiskom Zapada zbog Rusije, Srbija bi se molga približiti Kini | Support4Partnership\nPod pritiskom Zapada zbog Rusije, Srbija bi se molga približiti Kini\nKako Beograd oseća sve jači pritisak zbog svojih bliskih veza sa Moskvom, udeo Pekinga u zemlji će verovatno rasti\nSrbija je pod velikim pritiskom zbog svoje politike prema Rusiji zbog aktuelnih dešavanja u Ukrajini. Zemlja na putu pristupanja EU, sa evropskim vrednostima sadržanim u njenom Ustavu i skorom većinom koja podržava članstvo u EU, dugo je imala koristi od saradnje i sa Evropom i sa Rusijom. Ovu politiku podržava veliki deo stanovništva, posebno pristalica aktuelne vlasti. Ali sada, pošto nagli zaokret u pravcu Rusije ili EU izgleda relativno malo verovatan, kineski uticaj će se verovatno povećati.\n'Prijateljstvo od čelika'\nKako je 10. aprila na beogradski aerodrom sletelo šest kineskih vojnih teretnih aviona Y-20, noseći raketne sisteme zemlja-vazduh HQ-22, Kina je ponovo pokazala svoj domet u Evropi.\nOvaj potez, koji analitičari smatraju demonstracijom sile, ide u skladu sa dužim trendom povećanja kineskog uticaja u istočnoj Evropi, a posebno u Srbiji.\nKina je pružila podršku Srbiji tokom pandemije COVID-a, a Srbija je daleko najveći primalac kineskih investicija na Balkanu. Dok su kineske investicije u Srbiji i dalje zanemarljive u poređenju sa EU – 70 odsto SDI u Srbiju dolazi iz EU – Kina je bila spremna da ulaže u kontroverznije projekte, značajne za srpsku privredu.\nKineske investicije u Srbiji su snažno promovisane u provladinim medijima. Anketa Instituta za evropske poslove iz 2020. pokazala je da 40 odsto građana Srbije [pogrešno] Kinu smatra svojim najvećim donatorom. Samo 17,6 odsto misli da je to EU, a 14,6 odsto navodi Rusiju.\nMediji su nedavno pozdravili „čelično prijateljstvo“ između dve zemlje i ponovo preveli kinesko protivljenje u „spoljne sile koje vrše politički pritisak na suverene zemlje i… primoravaju druge zemlje da zauzmu stranu“, pozivajući se na pritisak EU na Srbiju da sledi zapadne sankcije Rusiji.\nPredsednik Srbije Aleksandar Vučić branio je odluku Beograda da kupi kinesko oružje i odgovorio na kritike predsednika Crne Gore Mila Đukanovića i kosovskog lidera Aljbina Kurtija, navodeći da je „bolje biti vuk samotnjak nego hijena ili leteća muva“. On je optužio obojicu političara da „šire mržnju prema Srbiji“.\nIpak, čini se da Srbija ne pravi potpuni zaokret prema Kini. Dan nakon što je objavljena isporuka kineskih oružanih sistema, državni emiter, Radio-televizija Srbije, RTS, najavila je planiranu nabavku borbenih aviona Rafal francuske proizvodnje, što predstavlja potencijalni prekid sa 60-godišnjom tradicijom upotrebe ruskih borbenih aviona lovaca MiG.\nRTS smatra da „Srbija pravi potpuni zaokret kada je u pitanju borbena avijacija i prelazi na zapadnu tehnologiju“, citirajući jednog bivšeg pilota koji je rekao: „Budžet, a ne prijateljstvo sa Rusijom ili Francuskom, će odlučiti. Olovka i papir će odlučiti.”\nProrusko raspoloženje se ne može zanemariti\nSrbija se do sada odupirala pritiscima da uvede sankcije Rusiji, iako je podržavala rezolucije UN-a koje osuđuju ruske akcije u Ukrajini i glasala za suspenziju Rusije iz Saveta UN-a za ljudska prava. Uzdržavajući se u početku od definitivnih izjava, govoreći o tome da je Srbija jedina evropska zemlja koja nije uvela sankcije, predsednik Vučić je nedavno rekao da će Srbija „videti da tako i ostane”.\nNjegov stav se može objasniti značajem proruskog osećanja u Srbiji. Više od 60 odsto ispitanika u anketi Glasa Amerike okrivilo je NATO za aktuelne događaje u Ukrajini, dok je samo 3,5 odsto okrivilo Rusiju.\nNa nedavnim parlamentarnim izborima u Srbiji, primetio je i sam Vučić, došlo je do pomaka ka tradicionalno proruskoj desnici.\nCene gasa su još jedan faktor. Srbija može očekivati da će dobiti dobru cenu kada obnovi desetogodišnji ugovor o isporuci gasa sa Rusijom kasnije ove godine.\nVlada bi mogla iskoristiti i izborne rezultate i kasniji proces formiranja vlade kao izgovor da nastavi da ne uvodi sankcije Rusiji, nadajući se da će kriza u Ukrajini u međuvremenu doći do kraja.\nOdržavanje starog balansa\nEU je do sada pokazala toleranciju prema stavu Srbije. Ponavljajući da i dalje očekuje da se Srbija pridruži sankcijama, Brisel je stao na stranu Beograda u sporu sa Kosovom oko toga kako Srbi na Kosovu treba da glasaju na izborima u Srbiji 3. aprila. Prema pisanju srpske državne novinske agencije Tanjug, EU će isključiti Srbiju iz svih sankcija koje se odnose na uvoz nafte iz Rusije.\nIpak, ne može se isključiti da Srbija zaista uvodi sankcije Rusiji, zbog značajnog pritiska EU. Neki analitičari pretpostavljaju da će to verovatno biti spor, ali siguran proces, posebno ako situacija u Ukrajini ostane ista.\nSa višedecenijskom istorijom nesvrstanosti, koju i dalje ima široku podršku stanovništva, i kao veliki igrač na Balkanu, Beograd bi mogao da pokuša da iskoristi svoju poziciju da pokuša da dobije najbolju ponudu od svih velikih sila. Samo vrijeme može pokazati da li je takva strategija uspešna.\nEvropski savez Srbije, podržan investicijama iz EU i značajnim udelom stanovništva, mogao bi da preživi aktuelnu krizu.\nTo bi možda mogao učiniti i njen ruski savez, podstaknut saradnjom po pitanju gasa i Kosova, kao i proruskim osećanjima među stanovništvom i među elitama.\nMeđutim, dugoročno gledano, čini se da će trenutni pritisak pomeriti Beograd ka jačanju veza sa Kinom.


EU i Regionalna kancelarija za saradnju mladih podržale nove projekte u Srbiji - Društvo - Dnevni list Danas\nPočetna » Društvo » EU i Regionalna kancelarija za saradnju mladih podržale nove projekte u Srbiji\nIlustracija Foto: FoNet/Aleksandar Barda\nEvropska unija i Regionalna kancelarija za saradnju mladih (RKSM/RYCO) podržale su nove projekte u cilju poboljšanja saradnje mladih, interkulturalnog dijaloga i slobode medija, saopštio je danas RKSM.\nU okviru četvrtog otvorenog poziva za projektne predloge koji je podržala EU, Regionalna kancelarija za saradnju mladih potpisala je juče u Beogradu ugovore sa Nezavisnim društvom novinara Vojvodine, Mrežom za politike prema drogama u jugoistočnoj Evropi, Crvenim krstom Vojvodine i Helsinškim odborom za ljudska prava u Srbiji.\nOdabrani projekti će upostaviti partnerstva sa organizacijama u regionu koji će poboljšati omladinsku saradnju u oblastima suočavanja sa prošlošću, razvoja i osnaživanja mladih, socijalne inkluzije mladih u riziku, interkulturalnog dijaloga i slobode medija.\nŠef za informisanje, komunikaciju i medije Delegacije Evropske unije u Srbiji Pol Anri Prese je podvukao da je RKSM veoma važan partner EU u poboljšavanju povezanosti mladih u regionu i da ovakva partnerstva omogućavaju jake regionalne mreže koje osnažuju mlade da napreduju i ostvare svoj pun potencijal.\nPomoćnik ministra za međunarodnu saradnju u Ministarstvu omladine i sporta Srbije Uroš Pribićević je potvrdio posvećenog ministarstva saradnji sa Evropskom unijom i RKSM u pružanju boljih mogućnosti mladima.\nŠefica lokalne kancelarije RKSM u Srbiji Marija Bulat je istakla da podrška koju RKSM dobija od Evropske unije od samog osnivanja daje veliku vrednost radu i programima te kancelarije.\nGovoreći o učešću i angažovanju mladih, omladinski predstavnik u Upravnom odboru RKSM Marko Kostić se fokusirao na važnost tih partnerstava u ojačavanju regionalne saradnje i izrazio nadu za još više sredstava i inicijativa za mlade.\nRKSM su 2016. osnovale vlade Zapadnog Balkana, uključujući Albaniju, BiH, Kosovo, Severnu Makedoniju i Srbiju, radi promovisanja duha pomirenja i saradnje među mladima u regionu kroz programe razmene.\nEvropska unijaprojektiRegionalna kancelarija za saradnju mladihBeograd


Prosvetna delatnost u Pančevu sve do dekreta Marije Terezije 1770. godine bila je organizovana od strane crkava, da bi pomenutim dekretom prešla u nadležnost države. Pisani dokumenti kazuju da je još 1607. godine postojala srpska škola pri manastiru Vojlovica, kao i da su u 18. veku funkcionisale i srpska i nemačka škola.\nPrve privatne škole, mahom za učenike iz dobrostojećih porodica, otvaraju se početkom 19. veka, a Prva gimnazija koja danas nosi ime slavnog slikara Uroša Predića, počinje sa radom 1864. godine. Nedugo zatim, otvara se i Večernja Trgovačka škola.\nDanas, pored osnovnog i srednjeg obrazovanja koje se odvija u 21 osnovnoj i 8 srednjih škola, mladi Pančevci imaju mogućnost da u svom gradu steknu i više i visoko obrazovanje, pohađajući neki od privatnih fakulteta. Stomatološki fakultet, Fakultet za menaxment iz Novog Sada i Internacionalni fakultet iz Novog Pazara, uz pomoć savremenih nastavnih sredstava i organizacijom nastave u skladu sa Bolonjskom deklaracijom, stvaraju nove generacije pravnika, doktora, ekonomista i inženjera.\nSa velikim uspehom i zavidnom reputacijom čak i u međonarodnim okvirima, u gradu deluje i Muzička škola.\n“Centar za kulturu” predstavalja temelj kulturnog života grada. Veoma bogata aktivnost na promovisanju umetničkog stvaralaštva raznih formi,bioskopske i pozorišne predstave, koncerti i likovne izložbe koje organizuje, opravdavaju to istaknuto mesto koje zauzima. Svoju aktivnost “Centar za kulturu” je dodatno obogatio poslednjih godina, pokrenuvši niz veoma zapaženih manifestacija, kao što su “Pančevački xez festival”, festival pozorišne umetnosti “Portret”, “Dani duhovne muzike”, muzičke i likovne radionice i drugo. U prostorijama Centra nalazi se i “Galerija savremene umetnosti” koja zbog sadržaja svojih programa i renomea autora, ulazi u red najuspešnijih institucija takve vrste u Srbiji.\nJedna od najzančajnijih institucija u kulturnom životu Pančeva svakako je i “Gradska bibilioteka” sa stoletnom tradicijom. Smeštena u objektu namenski građenom za njene potrebe, što je čini jedinstvenom u zemlji, danas poseduje više od 150.000 naslova, a u njenom bogatom fondu mogu se pronaći i veoma retke i stare knjige.\nPut ovome hramu pisane reči utrle su čitaonice koje su počele da se otvaraju polovinom 19. veka. Srpska, nemačka, mađarska čitaonica negovale su pisanu reč i tradiciju svojih naroda i predstavljale istinska jezgra kulture u prošlom veku.\n“Biblioteka Srpske pravoslavne crkvene opštine” utemeljena je krajem 19. veka, a danas se nalazi pri Preobraženskoj crkvi i poseduje veoma bogat fond knjiga na srpskom i ostalim jezicima, kao i značajan broj publikacija i starih srpskih novina.\n“Narodni muzej” osnovan je 1923. godine i smešten je u zgradi bivšeg Magistrata. U odelenjima za arheologiju, etnologiju, istoriju umetnosti i istoriju čuvaju se najdragoceniji eksponati koji svedoče o prošlosti ovog kraja, ali i remek dela srpske kulture i umetnosti. Jedno od njih je i kompozicija “Seoba Srba”, čuvenog Paje Jovanovića kao deo stalne postavke Muzeja, pored koje postoji i salon za namenske izložbe.\n“Istorijski arhiv grada Pančeva” čuva od zaborava dokumenta koja svedoče o bogatoj prošlosti i razvoju grada, sa kojima upoznaje nove generacije kroz brojna izdanja i publikacije.\n“Svetosavski dom” počeo je sa radom krajem 19. veka, da bi nakon Drugog svetskog rata bio preimenovan u “Studentski dom”. Uprkos ideološkim zabranama i ograničenjima, u periodu posle rata bio je poznat kao omiljeno okupljalište mladih koji su uživali uz “dekadentnu” jazz muziku zapada koju su izvodili lokalni sastavi.\nU životu mladih Pančevaca, veoma značajnu ulogu ima i “Dom omladine” koji je u potpunosti svoj program prilagodio mladoj i urbanoj publici. Brojni rock koncerti, umetničke radionice, kursevi umetničkog stvaralaštva i pozorišni festivali, odvijaju se kontinuirano u ovoj ustanovi od njenog osnivanja.\nU ovom kratkom prikazu bogate kulturne tradicije grada, posebno mesto zauzima “Prvo srpsko crkveno pevačko društvo”, osnovano još 1837. godine, a koje deluje i danas. Po uzoru na njega, 1886. godine osnovano je još jedno srpsko pevačko društvo "Venac” iz kojeg je iznikao i “Tamburaški zbor”. U Pančevu je od sredine 19. veka do kraja Drugog svetskog rata funkcionisalo i “Pančevačko nemačko muško pevačko društvo”, a podaci o radu mađarskog i evange-lističkog pevačkog društva su veoma oskudni. Na ovoj bogatoj tradiciji, u gradu Pančevu stvoreno je još nekoliko horova: Akademski hor “Jovan Bandur”, “Hor grada Pančeva”, Dečji hor “Zvončići”, Mešoviti hor “Belkanto”.\nU Pančevu sa velikim uspehom deluju i brojna kulturno umetnička društva i orkestri, od kojih je svakako najpoznatije i najuspešnije KUD "Abrašević” , koje zauzima istaknuto mesto i u internacionalnim okvirima.


Najbolja banka za pružanje kastodi usluga - Sve o novcu\nby Vesna Lapčić 01/07/2020\n01/07/2020 0 komentara\nJulija Romhanji, globalna direktorka za Kastodi poslove u UniCreditu, je izjavila: “Mi u UniCreditu smo izuzetno ponosni na to što smo potvrdili našu poziciju najbolje banke za pružanje kastodi usluga i to ne samo u regionu CIE, već i u pojedinačnim zemljama. Naš fokus poslednjih 10 godina je na pružanju kvalitetnih usluga skrojenih prema potrebama klijenata i na naša digitalna rešenja i drago nam je da su naši kontinuirani napori i naša snažna pozicija u regionu prepoznati. Ovo takođe naglašava našu posvećenost tokom pandemije, kada smo obezbedili kontinuiranu uslugu. Ponosna sam na posvećene timove širom naših zemalja koji nam omogućavaju da zadržimo vodeću ulogu, pružajući izvrsnu uslugu kada su u pitanju kastodi poslovi.”\nUpozorenje građanima: ne šaljite lične podatke putem...\nGenerali Grupa među 100 najodrživijih kompanija u...


Izvor: Luftika.rs, 30.Nov.2020, 10:00\nDavor PejčićKamiondžije su među retkima koji u jeku pandemije nastavljaju da prelaze državne granice Kada je pandemija korona virusa u martu zatvorila mnoge državne granice, među retkima koji nastavili da putuju našli su se vozači kamiona.\nBaš kao i pre pandemije, oni svakodnevno prelaze stotine kilometara kako bi napunili police prodavnica i apoteka, dostavili medicinsku opremu i drugi tovar, koji je u ova krizna >> Pročitaj celu vest na sajtu Luftika.rs << vremena posebno dobio na značaju.\nKorona virus, samoća i usamljenost: Najteže je onima koji nisu birali da budu sami Zašto se ljudi u Srbiji sele iz grada u selo i šta rade u Vrmdži Kina predlaže QR kodove za praćenje zdravlja putnika na svetskom nivou „Zaista nisam mogao da verujem, ali ja sam tada, u tom malom mestu u Nemačkoj, bio heroj”.\n„Scene kao iz horor filma” „Na samom početku, na ulicama i putevima je bilo jezivo kao u horor filmu – sve pusto, nigde nikog”, kaže Davor Pejčić iz Pirota, koji radi kao kamiondžija poslednjih 15 godina.\nIgor IvanovićGužve na putevima više nisu česta pojava „Naseljena mesta su prava tuga”, kaže Igor.\nHrvoje je obišao svet na biciklu: „Gde god da odeš, Balkanci te dočekaju kao predsednika” Zemlja zove Branku: Putnica koja sama osvaja svet Davor i Igor su prve mesece pandemije proveli u Italiji – zemlji koja je u prvom talasu korone bila jedna od najteže pogođenih u Evropi i gde je od početka pandemije registrovano više od milion i po slučajeva korona virusa.\nBBCAutoput Beograd – Niš u vreme vanrednog stanja Kako izgleda sasvim običan dan jednog kamiondžije? Kamiondžije nedeljno prelaze između dve i tri hiljade kilometara, kažu sagovornici BBC-ja.\nIgor IvanovićKamiondžijska druženja na parkingu su od početka pandemije tek nostalgična prošlost Dok su ranije pričali i roštiljali, sada se sve češće dopisuju preko mobilnih aplikacija – svako iz svog kamiona.\nPre pandemije leteli smo avionom da bismo se prevezli iz jednog mesta u drugo.The British Broadcasting Corporation Sagovornici BBC slažu se da je pandemija, koja je je suzila prostor za druženje, kamiondžijama donela još više posla nego ranije, ali i poneki trenutak zadovoljstva kada dobro obave posao.\nPlaniranje u vreme korone: Izvor problema ili lek protiv stresa Putovanje iz fotelje? Da, moguće je Pustolov za BBC: Kako izgleda stopirati – do Novog Zelanda Uveče, kada se sve stiša, kamiondžije imaju par sati za sebe i razgovor sa prijateljima i porodicom.\nPlaši li ih korona? Petar kaže da u početku nije ozbiljno shvatio čitavu situaciju, ali da je brzo promenio stav.\nKorona virus: Šta je preče – ljudi ili ekonomija?The British Broadcasting Corporation Igor kaže da je, iako mu mnogo nedostaju supruga i dve male ćerke, u strahu da ne zarazi porodicu odlučio da ne ide kući „dok se sve ne stiša”.\nKako je pandemija uticala na špeditere u Evropi? Iako je kriza izazvana korona virusom pomogla da usluge špeditera postajnu moralno cenjenije, evropskom tržištu zbog krize preti pad od čak 20 odsto, pokazuje analiza jedne od vodećih kompanija za praćenje tržišta špediterskih usluga Transport Intelligence (Ti), objavljena u maju ove godine.\nLideri EU dogovorili paket pomoći za privredni oporavak od pandemije Naši sagovornici nadaju se da će moći da nastave da rade ovaj posao.


Svi načini uštede vode tokom zalivanja biljaka - Bolja Zemlja\nBaštovanstvo je hobi koji vas bogato nagrađuje, ali iziskuje veliku potrošnju vode koja je planetarno ograničeni resurs.\nPrimena strategija poput malčiranja, održavanja zdravog tla ili zalivanja noću može vam pomoći da smanjite potrošnju vode koju koristite za svoju baštu.\nTakođe, povrće možete da posejete u male blokove umesto u redove, pa je zalivanje jednog bloka biljaka efikasnije od prskanja vodom tokom dugog niza useva.\nKorišćenje praktičnih predmeta i alata za uštedu vode, kao i obraćanje više pažnje na to koliko vode trošite takođe je ključno za izbegavanje rasipnog oticanja vode.\nEvo nekoliko korisnih baštenskih proizvoda koji će vam pomoći da smanjite račun za vodu da biste uštedeli novac i resurse.\nAutomatski tajmer za zalivanje\nAutomatski podešavajući tajmer za zalivanje je najbolji za baštovane sa gustim rasporedom obaveza. Instaliranjem automatskog tajmera na vaše crevo, prskalicu ili crevo za natapanje, lako možete da kontrolišete koliko vode trošite u svojoj bašti.\nDovoljno je da samo prikačite jedan kraj automatskog tajmera za zalivanje na vašu slavinu, a drugi na baštensko crevo. Pojedini tajmeri se mogu programirati na oko 120 minuta.\nPreusmerivači kiše za odvod izrađeni su od pocinkovanog čelika i oni pomažu da se kišnica iz vaših oluka usmeri direktno u cev za kišu ili u drugi sistem odlivanja vode.\nOvi predmeti su obično izrađeni u dva osnovna oblika – pravougaonom i okruglom, da bi odgovarali standardnim olucima koji se koriste u domaćinstvima. Za vrtlare koji svoju baštu neguju na području hladne klime, savet je da se zatvori preklopnik preko zime kako bi vaš oluk funkcionisao uobičajeno. Ne treba da uklanjate preusmerivač ili da ga rastavljate.\nPreusmeravanje i primena kišnice u zalivanju bašte jedan je od najjednostavnijih i najpristupačnijih načina za uštedu vode, posebno ako želite da se zalihe vode na nuždu koriste.\nBure s kišnicom\nDomaćinstva u Australiji ili nekim drugim suvim klimatskim regijama u svetu često koriste veliku burad (bačve) za sakupljanje kišnice tokom neke buduće upotrebe.\nPostavljanje bureta za kišnicu kod kuće omogućava pristup vodi tokom njenog nedostatka. Važno je osigurati bezbednost sadržaja u buretu, pa se strogo preporučuje da ova burad budu zatvorena poklopcem ili pokrivena gustom mrežom kako u njih ne bi upadali insekti ili drugi otpad, čime se sprečava začepljenje i kontaminacija.\nŠtap za zalivanje (prskalica)\nRučno zalivanje može oduzeti mnogo vremena, pa da biste ubrzali ovaj proces, možete koristiti štap za zalivanje koji će umnogome olakšati ovaj posao.\nPomoću štapa čiji mlaz oponaša kišu, moguće je usmeriti tok vode tačno tamo gde je najpotrebniji usevima u bašti. Na ovom štapu obično se nalazi podešivač sa različitim korisnim podešavanjima, poput izmaglice za sadnice do tuširanja koje je neophodno zrelim biljkama.\nUpotreba uobičajenog creva troši previše vode, pa je možete uštedeti prelaskom na efikasniju, često veoma fino podesivu mlaznicu.\nMlaznice za creva koje štede vodu napravljene su i da bi kompenzovale pritisak, što znači da se one mogu podešavati u zavisnosti za šta je potrebno prskanje iz creva, npr. da li za zalivanje bašte ili pranje automobila.\nPrethodni tekstŠest trikova kojima ćete privući leptire u svoju baštu\nSledeći tekstProblem skladištenja krompira usled zabrane sredstva protiv klijanja\nKONAČNO ODGOVOR NA PITANJ...


Jesenji red vožnje - Kragujevac online - Sve o gradu na jednom mestu\nTrenutno se nalazite na strani: Vesti Info Grad Kragujevac Jesenji red vožnje\nsubota, 03 septembar 2016 08:20\tRTK\nU javnom gradskom i prigradskom prevozu važi takozvani jesenji red vožnje i bitnih promena u polascima i trasama nema, osim na liniji 26 Male Pčelice - Teferič.\nI cene pojedinačnih i mesečnih karata neće se menjati. Gradska agenciji za saobraćaj raspisala je tender za izvodjača radova za uredjenje autobuskih stajališta. Autobusi gradskog i prigradskog prevoza saobraćaju od 1. spetembra po redovonom ili jesenjem redu vožnje.\nNema bitnih promena u polascima i trasama, kažu uGradskoj agenciji za saobraćaj, nekoliko polazaka će biti pomereno na inicijativu Mesnih zajednica. Jedino je linija broj 26, Male Pčelice - Teferič pretrpela izmene u delu Bresnice, gde su dodata i nova stajališta. I cena gradskog prevoza ostaje ista, kažu u GAS-u i podsećaju da djaci treba da zamene svoje karte do kraja septembra, a studenti u oktobru.\nTokom jeseni, uslediće i uredjenje autobuskih stajališta. Novi red vožnje dostupan je i na sajtu Gradske agencije za saobraćaj, a o polascima gradjani se mogu informisati i putem govornog automata pozivom na broj 617-0555


posao – Timočki Omladinski Centar\nPosts tagged: posao\nCentar za radno anagažovanje mladih (CRAM) iz Knjaževca, u utorak, 3. decembra 2013. godine, zvanično je počeo sa radom i u Zaječaru. U velikoj sali Gradske uprave u Zaječaru potpisano je 50 ugovora sa mladima iz Zaječarskog okruga o jednomesečnom radnom anagažovanju. U narednih mesec dana ovi mladi ljudi imaće priliku da u privatnim i […]\nTimočki omladinski centar (TOC), sinoć je (12. novembra 2013. godine), promovisan kao još jedna partnerska organizacija Centra za radno angažovanje mladih. TOC i Kancelarija za mlade Grada Zaječara, kao novi partneri na ovom programu, pokušaće već od decembra da radno anagažuju prve praktikante i na teritoriji Zaječara. Centar za radno angazovanje mladih, na sinoćnoj svečanosti, […]


Jeftini letovi iz Sao Filipe do Palestine - Avio karte Sao Filipe Palestina - eSky.rs\nAvio karte iz Sao Filipe do Palestine\nPretražite letove iz Sao Filipe do Palestine\nProverite najbolje prilike za letove iz Sao Filipe do Palestine\n✔ Postoje li posebne ponude za letove iz Sao Filipe do Palestine na eSky.rs?\n✔ Mogu li se pobrinuti za osiguranje prilikom rezervacije leta iz Sao Filipe do Palestine?\n✔ Ako rezervišem let iz Sao Filipe do Palestine, mogu li da rezervišem ujedno i smeštaj?\n✔ Koje avio-kompanije nude letove iz Sao Filipe do Palestine?\nBudite sigurni, da na eSky.rs ponuda letova iz Sao Filipe do Palestine uključuje ne samo niskotarifne avio-kompanije, već i one koje su specijalizovane za visoki standard.\nJeftini letovi do Zelenortskih Ostrva Jeftini letovi iz Zelenortskih Ostrva Jeftini letovi za Rabil Jeftini letovi iz Rabila Jeftini letovi za Port Luis Jeftini letovi iz Port Luisa\nJeftini letovi do Tajvana Jeftini letovi iz Tajvana Jeftini letovi do Altenrhein St. Gallen Jeftini letovi od Altenrhein St. Gallen


U ZAJEČARSKOJ KOMORI ODRŽANA RADIONICA ,,Kako do povoljnijih i bespovratnih sredstava za mala i srednja preduzeća’’ | Radio Magnum 103 MHz\nHome / Vesti / U ZAJEČARSKOJ KOMORI ODRŽANA RADIONICA ,,Kako do povoljnijih i bespovratnih sredstava za mala i srednja preduzeća’’\nU ZAJEČARSKOJ KOMORI ODRŽANA RADIONICA ,,Kako do povoljnijih i bespovratnih sredstava za mala i srednja preduzeća’’\nU PKS Regionalnoj privrednoj komori Zaječara juče je održana radionica na temu ,,Kako do povoljnijih i bespovratnih sredstava za mala i srednja preduzeća’’. Radionica je organizovana od strane USAID i WM Equity Partners doo Beograd. Njen cilj je da olakša finansiranje malih i srednjih preduzeća (MSP) u Srbiji, te da im pored finansiranja od strane banaka omogući pristup bespovratnim IPARD sredstvima, kao i da im približi finansiranje od strane investicionih fondova. Smisao ovakvih radionica je da okupi sve relevantne učesnike i da podeli njihova iskustva, potrebe i mišljenja na temu podizanja kapaciteta malih i srednjih preduzeća za prikupljanje svih raspoloživih izvora finansiranja, sa posebnim akcentom na proizvođače i prerađivanče voća i povrća. Interesovanje je bilo veliko.\nVladimir Pavlović, iz konsultanske kuće WM Equity partners, koja je partner na USAID projektu za unapređenje srpske privrede, je govorio o povoljnijim i bespovratnim sredstvima, različitim alternativama koja stoje na raspolaganju malim i srednjim preduzećima i kako mogu da unaprede svoje poslovanje. On je govorio i o IPARD bespovratnim sredstvima, o saradnji sa poslovnim bankama i saradnji sa investicionim fondovima.\n„Obično su malim i srednjim preduzećima potrebne tri stvari za uspeh, pristup novim tržištima, pristup novim tehnologijama i pristup kapitalu. Oni mogu da dobiju sve tri ove stvari za unapređenje njihovog poslovanja. Danas su uslovi istorijski najpovoljniji za kredite, jer su se kamatne stope spustile na neke minimalne nivoe. I IPARD bespovratna sredstva su aktuelna od početka ove godine. To su bespovratna sredstva koja se koriste i ne vraćaju. Takođe kroz investicione fondove mala i srednja preduzeća mogu dobiti pristup novim tržištima, mogu dobiti određena znanja iz oblasti upravljanja kompanijom, unapređenja korporativnog upravljanja, a sve sa ciljem da budu konkurentni na regionalnom i svetskom tržištu“, istakao je Pavlović.\nAleksandra Prokopović, iz firme Strela iz Leskovca, je prezentovala prvenstveno rad njihove firme koja postoji od 1991. godine i koja se bavi sakupljanjem, preradom i izvozom šumskih pečurki, zamrznutog voća, kao i osnovnom proizvodnjom ajvara koji se pravi na tradicionalni način.\n„Naša kompanija se bavi izvozom od 2002. godine i preko 80 odsto naše robe izlazi na inostrana tržišta, tako da imamo puno iskustva u poslovanju sa inostranim kompanijama. Želimo da to svoje znanje primenimo i kod naših dobavljača, da ih edukujemo po pitanju nekih stvari koje bi mogle da im pomognu da unaprede svoje proizvode, njihov kvalitet i bezbednost kako bi što lakše mogli da izađu na inostrano tržište. Što se tiče USAID-a mi imamo dugogodišnju saradnju sa njima i ona datira još iz 2009. godine kada smo imali prvu saradnju i kada smo počeli rad na grantu da bi smo već 2012. dobili prvu podršku u formiranju našeg brenda, kao i kod dizajna ambalaže i svega što je bilo potrebno da taj brend prati. Uz pomoć USAID-a mi smo uspeli da plasiramo naš novi brend koji je i danas na tržištu. Pored toga, imali smo saradnju u okviru nekih projekata“, rekla je Prokopović.\nInače, srpsku ekonomiju čini preko 10 hiljada aktivnih MSP, koja zapošljavaju preko 500 hiljada radnika. Mala i srednja preduzeća imaju učešće od 48,9 odsto u privredi mereno brojem zaposlenih i 46,7 odsto mereno poslovnim prihodima u 2016. godini. Finansijski položaj malih i srednjih preduzeća se kontinuirano poboljšava i prisutan je pozitivan trend u smislu rasta prihoda, profitabilnosti i neto dobitka u prethodne tri godine što utiče na rast kapaciteta za zaduživanje MSP.\nI pored svog značaja za celokupnu domaću ekonomiju mala i srednja preduzeća u Srbiji se susreću sa velikim jazom u njihovim potrebama za finansiranjem i dostupnim eksternim izvorima finansiranja. Ona treba da se bolje pripreme za finansiranje od strane komercijalnih banaka, ali i da se upoznaju sa alternativnim izvorima finansiranja, kao što su IPARD i druga bespovratna sredstva, kao i sa finansiranjem od strane investicionih fondova.\nPrvobitni plan je bio da se u Srbiji održi pet ovakvih radionica, u Novom Sadu, Leskovcu, Užicu, Zaječaru i Beogradu, ali će zbog velikog interesovanja one biti održane u još pet privrednih komora širom Srbije.


ICMP Vlasti namjeravaju nastaviti proces traganja za nestalim osobama\nVlasti namjeravaju nastaviti proces traganja za nestalim osobama\nPovjerenici Međunarodne komisije za nestale osobe (ICMP) sastali su se danas u Sarajevu sa predsjedavajućim Vijeća ministara Bosne i Hercegovine.\nPovjerenici su naglasili da je BiH pronašla i identificirala više od 70 procenata od ukupnog broja nestalih osoba – oko 23,000, što niti jedna druga država na svijetu nije uspjela ostvariti. Međunarodna komisija za nestale identificirala više od 14,500 nestalih putem DNK metode.\nPovjerenici su uvjerili predsjedavajućeg Vijeća ministara, Denisa Zvizdića, da će Međunarodna komisija za nestale osobe, uprkos ovogodišnjem premještanju sjedišta organizacije u Hag, nastaviti rad u regiji, te podržati napore vlasti Bosne i Hercegovine da pronađe i identificira preostalih 8,000 nestalih osoba. Povjerenici su obavijestili predsjedavajućeg o ključnim koracima koji, prema mišljenju Međunarodne komisije za nestale osobe, trebaju biti poduzeti kako bi se dosadašnji napor nastavio i u budućnosti.\nPohvaljujući vlasti na potpisivanju Deklaracije o ulozi država u rješavanju pitanja nestalih osoba zajedno sa Srbijom, Crnom Gorom i Hrvatskom u augustu prošle godine u Mostaru, povjerenici su naglasili da relevantna ministarstva u BiH moraju u potpunosti preuzeti upravljačku odgovornost nad Institutom za nestale osobe (MPI), te poduzeti neposredne korake u rješavanju problema upravljanja Institutom te njegovog finansiranja. Povjerenici su također podstakli vlasti da u potpunosti implementiraju Zakon o nestalim osobama tako što će verifikacija podataka Centralne evidencije nestalih osoba biti upotpunjena i Fond za potporu porodica nestalih osoba ustanovljen.\n“Vjerujemo da predsjedavajući Zvizdić i ostali članovi Vijeća ministara Bosne i Hercegovine mogu postaviti potragu za nestalim osobama u BiH na održiv put i veoma smo ohrabreni konstruktivnim i praktičnim prizvukom današnjeg razgovora”, izjavio je predsjedavajući Međunarodne komisije za nestale i bivši ambasador Sjedinjenih Američkih Država u Bosni i Hercegovini, Thomas Miller.\n“Vijeće ministara Bosne i Hercegovine radi na kreiranju političke agende”, rekao je predsjedavajući Zvizdić, “i svako od nas u potpunosti shvata koliko je pitanje nestalih osoba u Bosni i Hercegovini važno sa stabilnost i oporavak. Mi smo predani i zalažemo se za nastavak ovog procesa”.


Prva Srpska Televizija :: Info :: Izložba o životu u Jugoslaviji\n02. 09. 2014. 12:41 >> 12:42\nIzložba o životu u Jugoslaviji\n„Živeo Život“, izložba posvećena svakodnevici prosečnog čoveka u nekadašnjoj Jugoslaviji od 50-tih do 90-tih, zbog velikog interesovanja publike u Novom Sadu biće produžena do 12. oktobra.\nIzložbu u Muzeju grada Novog Sada do sada je videlo preko 7.500 posetilaca.\nPostavka „Živeo Život“ otvorena je 8. maja, a zatim se nastavila tokom festivala Exit, privukavši veliku pažnju pretežno mlađe publike, kao i gostiju iz inostranstva koji su imali priliku da se upoznaju sa jednim delom istorije privatnog života na ovim prostorima.\nSvojevrsni vremeplov kroz svet mode, sporta, filma, popularne muzike tokom jeseni dobiće i festivalsku dimenziju, a Novosađane i njegove goste očekuju brojne radionice, turniri u nekada popularnim igrama, ali novi ukusi i mirisi koji će se širiti Petrovaradinskom tvrđavom.\n„Živeo Život“ u Muzeju grada Novog Sada otvoren je za posetioce svakog dana osim ponedeljka od 09.00 do 20.00.\nViše informacija na sajtu: www.museumns.rs\nIzložba Dragana Bibina i Borisa Lukića\nDani Švedske - izložba\nNovosadska modna scena\nHumanitarna pomoć iz Novog Sada\nRitam Evrope u Novom Sadu


Parlament 25. februara o referendumskom zakonu\nPredsjednik crnogorskog parlamenta Ranko Krivokapić zakazao je vanrednu sjednicu za subotu, 25. februar na kojoj će se razmatrati Predlog zakona o referendumu o državnom statusu Crne Gore. Sjednica je prethodno bila zakazana a 7. februar, ali je na zahtjev izaslanika EU Miroslava Lajčaka odložena.\nŠef poslaničkog kluba Demokratske partije socijalista Miodrag Vuković rekao je da su, u vezi sa referendumom, završeni razgovori na ekspertskom nivou i da se do vanredne sjednice može još nešto konkretizovati u razgovorima na nivou lidera vlasti i opozicije.\nOn je naveo da se tekst zakona može »isčistiti« na sjednici Skupštine, u zavisnosti hoće li biti dogovora o ostalim pitanjima. »Doradićemo ga rješenjima o vremenu održavanja referenduma, referendumskom pitanju i većini da bi plebiscut bio demokratski«, kazao je Vuković.\nLideri Socijalističke narodne partije, Narodne stranke i Demokratske srpske stranke zatražili su danas od evropskog izaslanika Miroslava Lajčaka da utiče na crnogorsku vlast kako bi iz skupštinske procedure povukla Predlog zakona o referendumu.\nLideri tri partije Predrag Bulatović, Predrag Popović i Ranko Kadić su reagovali povodom zakazivanja sjednice Skupštine Crne Gore za 25. februar.Kako se ocjenjuje, na taj način vlast je pokazala upornost u očiglednoj namjeri da ometa, pa čak i blokira čitav proces.\nLideri tri partije navode da, bez obzira što je protekle sedmice usaglašen jedan broj tehničkih pitanja između svih zainteresovanih, ostala su da se u pregovaračkom procesu usaglase i ključna pitanja.\nEvropski izaslanik za crnogorski referendum Miroslav Lajčak sjutra će Komitetu za politiku i bezbjednost Savjeta Evropske unije saopštiti svoje viđenje napretka dijaloga vlasti i opozicije u vezi sa referendumom o državnom statusu Crne Gore.\nOn će u srijedu u Podgorici ponovo razgovarati sa crnogorskim predsjednikom Filipom Vujanovićem, premijerom Milom Đukanovićem i liderom Socijalističke narodne partije Predragom Bulatovićem.


ZAHAROVA: „Formiranje novog trojnog pakta je šok ali za NATO – Pogledajte šta su uradili sa Francuskom“ - WebTribune\nHome/U FOKUSU/ZAHAROVA: „Formiranje novog trojnog pakta je šok ali za NATO – Pogledajte šta su uradili sa Francuskom“\nZAHAROVA: „Formiranje novog trojnog pakta je šok ali za NATO – Pogledajte šta su uradili sa Francuskom“\nFormiranje partnerstva Australije, Velike Britanije i SAD (AUKUS) u sferi bezbednosti bilo je neočekivano, pre svega, za njihove saveznike iz NATO-a, a ne za potencijalne protivnike, saopštila je zvanična predstavnica Ministarstva inostranih poslova Rusije Marija Zaharova na jutjub-kanalu „Solovjov lajv“.\n„Za NATO je to bilo potpuno neočekivano, šok. Nije bilo apsolutno neočekivano za one koje SAD, Australija i Velika Britanija nazivaju svojim protivnicima, protiv kojih nameravaju da se druže, već za saveznike i vojno-političkim blokovima, u koje ulaze SAD i Velika Britanija“, rekla je Zaharova.\n„Pogledajte šta su uradili sa Francuskom. Oni su je moralno ponizili… Najvažnije je da su SAD pokazale svima, od protivnika do saveznika, da postoje njihovi interesi koji se razvijaju u zavisnosti od trenutne situacije, sve ostalo je drugostepeno i sa svim saveznicima, partnerima, prijateljima će na isti način postupati“, dodala je ona.\nPo rečima portparolke ruskog MIP-a, situacija oko trojnog partnerstva AUKUS zahteva povećanu pažnju cele političke zajednice i stručnjaka za vojno-strateška pitanja.


Tako je govorio Primakov: Uvek smo pomagali Srbiji - Sputnjik Srbija\n11:42 24 Novembar 2020\n13:34 26.06.2015 (osveženo 16:19 05.10.2015) Preuzmite kraći link\n„Nije mi ni reč rekao (Jeljcin) kad sam se vratio. Kad sam ga telefonom iz aviona obavestio da se vraćam, pitao me je imamo li goriva do Moskve. I to je sve“, naveo je Primakov u intervjuu koji je 2009. godine dao glavnoj urednici Sputnjika Ljubinki Milinčić.\nBivši ruski premijer je tada objasnio da ne veruje da je realno vraćanje pregovorima o Kosovu i Metohiji i na stanje pre proglašenje nezavisnosti, ali da treba rešavati pitanja koja se mogu rešiti, a jedno od njih je da severni deo Kosova treba dati Srbima.\n„Ja ne verujem da se stvar može realno vratiti na pregovore, na stanje pre nego što je objavljena nezavisnost Kosova i priznata od mnogih, uključujući Crnu Goru i Makedoniju“, rekao je Primakov.\nBivši ruski premijer tada je rekao da smatra da je veoma dobro što je Srbija postavila pitanje Kosova pred Međunarodni sud pravde UN, za šta su mnogi glasali, ali da se postavlja pitanje šta dalje.\n„Mislim da sada treba rešavati one probleme koji se mogu rešiti. Jedan od njih je, možda, predaja severnog dela Kosova Srbima“, kazao je Primakov.\nPrimakov je bio predsednik ruske Vlade u vreme kada je u martu 1999. godine NATO započeo bombardovanje SR Jugoslavije. On smatra da je Moskva tada „maksimalno pomogla Jugoslaviji, naravno, u okviru svojih mogućnosti".\n„Ne može se o svemu govoriti za novine, ali, verujte mi, nismo nijednom otišli u Beograd praznih ruku“ rekao je Primakov, premijer u vreme dok je ruski predsednik bio Boris Jeljcin.\nPrimakov, intervju, sećanje, Jevgenij Primakov


Olivera Andrijašević, partner u Reviziji i lider Deloitte-ovog CFO programa u Srbiji, navodi: Kao i kod prošlogodišnjeg izdanja, vidimo kako neprekidna neizvesnost oko pandemije Kovid-19 nastavlja da oblikuje način na koji finansijski direktori planiraju predstojeću godinu. Ovo smo zapazili u brojnim odgovorima koje smo dobili prilikom anketiranja finansijskih direktora. Smanjenje troškova i proširenje akvizicijom su neke od ključnih strategija na koje će se finansijski direktori fokusirati ove godine.\nU celoj regiji većina finansijskih direktora - 62% - očekuje rast indeksa potrošačkih cena (u poređenju sa 83% 2020. godine, odnosno 82% 2019. godine). U Srbiji 63% finansijskih direktora predviđa rast ovog indeksa, dok 25% njih ne očekuje promene indeksa.


Ekološki informacioni sistem u Srbiji - ecofeminizam\nfeb 4, 2022 divlje deponije, ekologija, Ekološki informacioni sistem, Ministarstvo za zaštitu životne sredine, Srbija\nEkološki informacioni sistem je pušten u rad u Srbiji. Ministarka zaštite životne sredine Irena Vujović tim povodom je rekla da sada građani mogu da prijave ekološke probleme.\n„Ovo je važna vest za građane Srbije, jer grašani mogu da prijavljuju ekološke probleme sa kojima se susreću u svojoj lokalnoj samoupravi. Administratori će prikupljati informacije sa terena koje dobiju od građana i pozivati nadležne službe da reaguju. Pre svega pre svega inspekcije i druge službe u lokalnim samoupravama, kao i republičku inspekciju zaštite životne sredine. Pozivam građane da nam ukazuju na ekološke probleme na koje nailaze. A lokalne samouprave da tesno sarađujemo, kako bismo te probleme što pre i rešili“, rekla je Vujović.\nGrađani će moći da šalju prijave putem mobilne i veb aplikacije „gReact” (Green Reaction), koja može besplatno da se preuzme na Google Play i APP Store. Omogućeno je i slanje SMS ili MMS poruka na 066-5555-001. Kao i telefonski pozivi Kontakt centru na broj 0800-003-003, radnim danima od 7:30 do 15:30 časova.\nVujović je istakla da je sistem veoma značajan, jer omogućava da se, zajedno sa građanima, efikasnije pristupi mapiranju i rešavanju ekoloških problema u Srbiji. Što će pomoći i u kreiranju strategija za rešavanje ekoloških problema i u projektovanju budžetskih sredstava za te namene.\n„U Srbiji ima oko 3.500 divljih deponija, a mi smo tokom prošle godine očistili 500 lokacija. Narednih dana ćemo raspisati novi konkurs, kako bismo nastavili da čistimo i u ovoj godini. Izdvojili smo i sredstva za postavljanje kamera. Još jednom pozivam građane da nam ukazuju na ekološke probleme i da zajedničkim delovanjem podižemo svest i unapređujemo kvalitet životne sredine, da zajedno radimo za čistiju i zdraviju Srbiju i samim tim za bolji životni standard“, rekla je Vujović.


"Ikone globalizovanog sveta" u Galeriji Alt - Dan u Beogradu\nNaslovna » Izlasci » Izložbe » „Ikone globalizovanog sveta“ u Galeriji Alt\nAh Neša 11. septembar 2011. Izložbe Postavite komentar\nOd 16. (19.00) do 30. septembra u Galeriji Alt (Vlajkovićeva 30) biće otvorena izložba „Ikone globalizovanog sveta“ Aleksandra Todorovića i Jureta Markota.\nPredstaviće se dva mlada umetnika iz Srbije (ručno slikani plakati i posteri) i Slovenije (instalacije, vez) koji se bave vizuelnim narativima masovne kulture, fenomenima globalizovanog sveta i pozicijom vizelnih umetnosti u takvom okruženju. Oba umetnika koriste miks digitalne tehnologije i tradicionalnih tehnika. Način na koji koriste tehnološka dostignuća u funkciji je umetničke kritike društva i doktrine neoliberalnog kapitalizma.\nOva postavka deo je godišnjeg programa Galerije Alt „Pogled sa Balkana“, u kom su predstavljeni radovi mladih umetnika iz regiona. Projekat je podržalo Ministarstvo kulture i informatičkog društva Republike Srbije.\nRadno vreme galerije je od 16.00 do 20.00. (DuB)\nTagovigaleriji alt izložbe\nPrethodni Mozaici za „Radost Evrope“\nSledeći Kontrolori bez žutih prsluka


VIDEO: Zamena guma za 2,3 sekunde - Kragujevac online - Sve o gradu na jednom mestu\nTrenutno se nalazite na strani: Slobodno vreme Magazin Automobili VIDEO: Zamena guma za 2,3 sekunde\nOvo je manje-više sudbina svih nas, osim ako niste vozač Formule 1, Jenson Button. Pogledajte kojom brzinom i spretnošću su specijalisti iz McLarenovog tima uspeli da izvrše zamenu guma na Velikoj nagradi Nemačke.\nEkipa mehaničara uspela je da podigne auto, skine stari set točkova, montira novi set i spusti auto za samo 2,31 sekunde.\nVreme koje je bilo potrebno da se izvrši zamena guma ne samo da je neverovatno kratko već predstavlja i novi rekord. Dovoljno je da trepnete u pogresnom trenutku i nećete videti šta se desilo.


Bonusni sistem odanosti zasniva se na proizvodima čijom sekupovinom skupljaju poeni po principu 1 poen = 1 dinar. Kupac koji ima nalogregistrovan na sajtu svakom kupovinom označenih proizvoda stiče određenbroj poena (=dinara) koje prilikom sledeće kupovine može iskoristiti daproizvode plati manje ili da nastavi da skuplja poene.\nProizvodi koji učestvuju u ovom sistemu odanosti označeni suposebnom nalepnicom koja objašnjava procentualnu uštedu. Nalepnica naglašava koliko se procenata od ceneproizvoda štedi kupovinom, a opis s dinarskim ekvivalentom procentualne uštedenalazi se na stranici proizvoda.\nAko proizvod košta 5000 dinara i ima oznaku dase vraća 10%, to znači da kupovinom tog proizvoda kupac stiče 500 nagradnihpoena (500 dinara) koje može iskoristiti prilikom sledeće kupovine da proizvodeplati manje ili da nastavi da skuplja poene i iskoristi ih kasnije.


Poraz Denvera, 16 poena Jokića\nBeta 5. februara 2019. 09:25\nKošarkaši Detroita pobedili su noćas Denver sa 129:103 i prekinuli niz Nagetsa od šest pobeda u NBA ligi.\nNajefikasniji u ekipi Detroita bio je Andre Dramond sa 27 poena, od kojih je 14 postigao u trećoj četvrtini. Stenli Džonson postigao je 21, Lengston Galovej 18, Blejk Grifin postigao je 17 poena uz sedam skokova, a Redži Džekson 14 poena.\nDenver sada ima pobedu zaostatka za Golden Stejtom i ti timovi ne dele više prvo mesto u Zapadnoj konferenciji. U ekipi Denvera najefikasniji je bio Trej Lajls sa 20 poena, a Monte Moris dodao je 18. Srpski košarkaš Nikola Jokić postigao je 16 poena, uz četiri asistencije, tri ukradene lopte i tri skoka.\nU timu zbog povreda nije bilo Pola Milsapa, Gerija Herisa i Džamala Mareja.\nKošarkaši Sakramenta pobedili su San Antonio sa 127:112 i ostvarili sedmi uzastopni trijumf na domaćem terenu. Kingse je predvodio ruki Marvin Bagli sa 24 poena i 12 skokova, Dearon Foks dodao je 20 poena, uz šest skokova i šest asistencija, a Badi Hild 18 poena, osam skokova i pet asistencija.\nNiz Sakramenta od sedam pobeda na domaćem terenu je najduži od sezone 2005-2006, kada je ekipa ostvarila 14 uzastopnih pobeda. To je bilo poslednji put da su Kingsi igrali u plej-ofu, ali ove godine imaju dobre šanse da se nadju u doigravanju, pošto za Los Andjeles Klipersima, koji zauzimaju osmo mesto u Zapadnoj konferenciji, zaostaju pola utakmice.\nSrpski košarkaš Nemanja Bjelica postigao je sedam poena uz tri skoka, a Bogdan Bogdanović šest poena, dva skoka i dve asistencije.\nU ekipi San Antonija najefikasniji su bili Demar Derozan sa 24 poena i Lamarkus Oldridž sa 22 poena i devet skokova.\nMilvoki je pobedio Bruklin sa 113:94 i sa 39 pobeda i 13 poraza ostao je ekipa sa najboljim skorom u ligi. Bakse je predvodio Janis Adetokunbo sa 30 poena, 15 skokova i devet asistencija. U četvrtoj uzastopnoj pobedi Milvokija Malkolm Brogdon učestvovao je sa 16 poena, a Erik Bledsou sa 15.\nKošarkaši Bruklina pomašili su prvih 19 od 20 šuteva za tri poena, a meč su završili sa pet „trojki“ iz 42 pokušaja. Najefiksniji u poraženom timu, u kome nije bilo nekolicine igrača zbog povreda, bio je Dandjelo Rasel sa 18 poena.\nHjuston je pobedio Finiks sa 118:110 i naneo mu 11. uzastopni poraz. Najbolji u pobedničkom timu bio je Džejms Harden sa 44 poena, osam skokova i šest asistencija. To je njegova 20. utakmica ove sezone u kojoj je postigao najmanje 40 poena.\nHarden je svoj niz od najmanje 30 postignutih poena po meču produžio na 27 utakmica, što je treći najduži niz u istoriji NBA lige.\nU ekipi Finiksa, koja je pretrpela 44. poraz, najefikasniji je bio Džoš Džekson sa 25 poena.\nU ostalim utakmicama Atlanta je pobedila Vašington sa 137:129, uz ubačenih 20 „trojki“, dok je Indijana pobedila Nju Orleans sa 109:107 i nanela mu treći uzastopni poraz.


Britanija pretrpela udarac težak 350 milijardi evra - Sputnjik Srbija\n07:02 14 Avgust 2020\n11:22 26.11.2017 (osveženo 11:59 26.11.2017) Preuzmite kraći link\nTusk Britaniji: Imate samo 10 dana\nStručnjaci povezuju povlačenje imovine sa strahom od mogućih gubitaka zbog „bregzita“ i očekuju da će se ovaj trend nastaviti do marta 2019. godine, kada Velika Britanija konačno napusti EU.\nPrema podacima istraživanja koje je sprovela Evropska bankarska organizacija (EBA), jedna trećina evropskih finansijskih institucija smatra da je glavni uzrok zabrinutosti neizvesnost zbog mogućih promena u pravnim normama kojima se regulišu finansijski ugovori, zaštita podataka i izvršenja sudskih odluka. Neizvesnost može da nastane ako Britanija izađe iz Unije bez novog sporazuma.\nOd leta ove godine održavaju se pregovori o uslovima izlaska Velike Britanije iz Evropske unije, a glavne teme su prava građana regiona „u razvodu“, irska granica i rešavanje finansijskih obaveza Velike Britanije u EU.\nDok u ovim pregovorima ne bude učinjen neki napredak, EU ne želi da prelazi na drugu fazu: raspravljanje o strukturi budućeg partnerstva Evropske unije i Velike Britanije, kao i o mogućem tranzicionom periodu u odnosima.\nBrisel izgubio strpljenje: Britanci, imate još dve nedelje, ili...\nBregzit, banke, EU, Velika Britanija


Očekuju se gužve na granicama Srbije - 14.07.2021, Sputnik Srbija\nOčekuju se gužve na granicama Srbije\nNa glavnim i frekventnijim putevima vozače očekuje umeren intenzitet saobraćaja, ali i dalje pojačan zbog turističke sezone, kažu iz AMSS. 14.07.2021, Sputnik Srbija\nZa danas se očekuje veoma toplo vreme sa najvišom temperaturom i do 40 stepeni Celzijusa i vozačima se savetuje da voze pažljivije i izbegavaju vožnju u najtoplijem delu dana.Prema informacijama Uprave granične policije u 07.45 časova, na graničnom prelazu Gostun, zadržavanje na izlazu, za putnička vozila je 40 minuta, a na ostalim graničnim prelazima nema dužeg zadržavanja, saopštilo je JP "Putevi Srbije". Teretna vozila čekaju duže, a najviše na graničnom prelazu Kelebija, gde se zadržavaju četiri sata. Na Horgošu, zadržavanje na izlazu za teretna motorna vozila je tri sata, na graničnom prelazu Batrovci dva sata, na graničnom prelazu Šid tri sata, a na graničnom prelazu Bezdan dva i po sata.Na naplatnim stanicama nema zadržavanja.Vozila na putničkim terminalima graničnih prelaza na izlazu iz zemlje čekaju i više sati. Na prelazu Šid čekaju pet sati, na prelazu Bezdan dva i po sata, na Horgošu čekaju tri sata, na Kelebiji četiri sata i na Batrovcima dva sata.Za kamione na teretnim terminalima nema zadržavanja.\nNa glavnim i frekventnijim putevima vozače očekuje umeren intenzitet saobraćaja, ali i dalje pojačan zbog turističke sezone, kažu iz AMSS.\nZa danas se očekuje veoma toplo vreme sa najvišom temperaturom i do 40 stepeni Celzijusa i vozačima se savetuje da voze pažljivije i izbegavaju vožnju u najtoplijem delu dana.\nPrema informacijama Uprave granične policije u 07.45 časova, na graničnom prelazu Gostun, zadržavanje na izlazu, za putnička vozila je 40 minuta, a na ostalim graničnim prelazima nema dužeg zadržavanja, saopštilo je JP "Putevi Srbije".\nTeretna vozila čekaju duže, a najviše na graničnom prelazu Kelebija, gde se zadržavaju četiri sata.\nNa Horgošu, zadržavanje na izlazu za teretna motorna vozila je tri sata, na graničnom prelazu Batrovci dva sata, na graničnom prelazu Šid tri sata, a na graničnom prelazu Bezdan dva i po sata.\nVozila na putničkim terminalima graničnih prelaza na izlazu iz zemlje čekaju i više sati. Na prelazu Šid čekaju pet sati, na prelazu Bezdan dva i po sata, na Horgošu čekaju tri sata, na Kelebiji četiri sata i na Batrovcima dva sata.\nZa kamione na teretnim terminalima nema zadržavanja.


Japanci sve više kupuju pred povećanje poreza - Biznis i Finansije\nHome\tJapanci sve više kupuju pred povećanje poreza\nPotrošači u Japanu imaju svojih pet minuta a maloprodaja je porasla za 4,4% u januaru, beležeći šesti mesec uzastopnog rasta. Kao rezultat toga porasla je i industrijska proizvodnja u zemlji za oko 4%.\nPovećana kupovina i proizvodnja kao odgovor povećanoj tražnji rezultat su najavljenog povećanja poreza sa 5% na 8% za svu robu. Od polovine prošle godine skočila je prodaja nekretnina, automobila i drugih trajnih dobara. Ekonomsti u zemlji izlazećeg sunca nadaju se da će ovaj trend da se nastavi do aprila i uvođenja najavljenog povećanja dažbina.\nNezaposlenost u Japanu iznosi 3,7% i na šestogodišnjem je minimumu. Istovremeno, cene najtraženije robe porasle su za 1,3% u prethodnoj godini.


Koalicija pod američkim vodstvom započela s povlačenjem iz Sirije Koalicija pod američkim vodstvom protiv tzv. Islamske države počela je s povlačenjem iz Sirije, saopćio je u petak koalicijski portparol\n11. 01. 2019. u 16:12 Fena\n- Koalicija je započela proces ciljanog povlačenja iz Sirije. Zbog operativne sigurnosti nećemo govoriti o konkretnim vremenskim rokovima, lokacijama ili pokretima vojnika - izjavio je koalicijski portparol, pukovnik Sean Ryan.\nAmerički savjetnik za nacionalnu sigurnost John Bolton izjavio je da će zaštita američkih kurdskih saveznika biti preduslov za američko povlačenje. To je naišlo na osudu turskog predsjednika Tayyipa Erdogana, koji je nazvao Boltonove komentare "ozbiljnom greškom".


“INICIJATIVA ZA LAJKOVAC” U OTVORENOJ GRAĐANSKOJ PLATFORMI “AKCIJA” OKUPLJENOJ OKO PROGRAMA “ZELENI DOGOVOR ZA SRBIJU” - LAJKOVAC NA DLANU\nOtvorena građanska platforma „Akcija“, koju čine političke stranke, grupe građana i udruženja iz 60 gradova u Srbiji okupljene oko programa „Zeleni dogovor za Srbiju“ osnovana je juče u klubu „Dorćol platz“ u Beogradu.\n“Inicijativa za Lajkovac je zajedno sa preko 20 organizacija formirala novu političku organizaciju i tom prilikom je u Beogradu naš član Mihailo Živković delio govornicu sa arhitektom Dragoljubom Bakićem, profesorima, ćlanovima Evropskog parlamenta i brojnim drugim učesnicima osnivačkog čina. Dorćol platz, je otvorena građanska platforma na kojoj radimo poslednjih šest meseci, a juče smo sve to i ozvaničili. AKCIJA – otvorena građanska platforma, to je platforma koju su stvorile lokalne organizacije slične našoj, gde bi mogli kasnije da izađemo i na republičke izbore, kao i da se pomažemo inače međusobno. Program koji smo usvojili zove ze Zeleni dogovor za Srbiju, po ugledu na neke Evropske zemlje. Ja sam član Izvšnog odbora novoosnovane organizacije. Što se Inicijative za Lajkovac tiče, tu ostaje sve po starom i imamo punu autonomiju,” rekao je za portal lajkovacnadlanu.rs neposredno po povratku iz prestonice Akeksandar Šestović, predsednik Inicijative za Lajkovac.\nInicijativa za Lajkovac, podsećamo, ima dva od 35 odbornika u lokalnom parlamentu, upravo Aleksandra Šestovića i Mihaila Živkovića.\nPredsednik stranke Zajedno za Srbiju (ZZS) i pokretač Otvorene građanske platforme „Akcija“ Nebojša Zelenović rekao je juče u svom obraćanju, da su se okupili oko zajedničkih ideja i borbe za očuvanje prirode, socijalne pravde i ljudskih prava.\nSimbolično na Svetski dan zaštite životne sredine, predstavljen je program „Zeleni dogovor za Srbiju“ oko kog se „Akcija“ okuplja, koji se, kako Zelenović kaže, „oslanja na zelene politike čitavog razvijenog sveta“.\nPredsednik Evropske zelene partije i član Evropskog parlamenta Tomas Vejc u svom video obraćanju pohvalio je program „Akcije“ i ocenio da on uključuje mnoge važne zahteve iz oblasti životne sredine, ali i mnogo socijalnih zahteva.\n„Posebno bih želeo da vam čestitam na vašem trudu da doprete do lokalnog nivoa, do gradonačelnika, do nivoa na kome mi, kao političari, treba da se staramo za svakodnevne potrebe građana na dnevnom nivou i gde građani jasno osećaju da li smo istinski posvećeni njihovim životnim problemima i zahtevima“, rekao je Vejc.\nNa kraju konferencije, predstavnici svih udruženja i organizacija, stavili su potpis na simbolični ugovor, kojim su „garantovali da neće odustati od zalaganja za zelene politike, za očuvanje životne sredine i za pravdu i solidarnost sa svim gradjanima Srbije“.\n„Akciju“ su podržali istoričarka Dubravka Stojanović, arhitektra Dragoljub Bakić, likovni umetnik i pisac Dejan Atanacković i doktorka Sunčica Ivanović, „uzbunjivačica“ sa Visoke medicinske škole u Ćupriji.\nPredsednik ZZS Nebojša Zelenović, rekao je ranije ,da „Akciju“ za sada čini 28 različitih organizacija iz 60 gradova u Srbiji, a da joj mogu pristupiti sve one organizacije koje dele vrednosti iz njihovog programa „Zeleni dogovor za Srbiju“.\nNAJMLAĐA ČLANICA PK „LAJK“ JANA (9) IZDOMINIRALA U BANJA LUCI\nANĐELA MILOSAVLJEVIĆ PRVI GLAS KOLUBARE


Mađarska otvorila granicu za državljane Srbije – Explore Novi Sad\nHomeRazonodaMađarska otvorila granicu za državljane Srbije\nMađarska je otvorila granice za državljane Srbije, saopštio je na graničnom prelazu Reske ministar spoljnih poslova Mađarske Peter Sijarto posle susreta sa ministarkom za evropske integracije Srbije Jadrankom Joksimović.\nGrađani Srbije danas od 10 sati mogu da uđu u Mađarsku bez testa na kovid 19 i karantina od 14 dana u susednoj zemlji. Ulazak u Mađarsku moguć je na svih devet graničnih prelaza.\nKako je naveo Sijarto, Srbija je prva zemlja van Evropske unije prema kojoj je Mađarska otvorila granice, odnosno ublažila mere tokom epidemije koronavirusa, jer su se obe zemlje uspešno izborile sa epidemijom.\nMinistarka Joksimović je istakla da je ovo važan događaj za građane sa obe strane granice.\n“Ovim pokazujemo da je naša saradnja partnerska i rezultat pravog dobrosusedstva koje negujemo”, rekla je ministarka za evropske integracije.\nSastanku na mađarsko-srpskoj granici prisustvovao je i predsednik Skupštine Vojvodine Ištvan Pastor kome su se ministri zahvalili na konstruktivnom posredovanju.


Razgovarano o aktuelnim pitanjima i projektima u oblasti boračko-invalidske zaštite na prostoru BPK Goražde\nPosjeta federalnog ministra za pitanja boraca i invalida odbrambeno-oslobodilačkog rata\nFederalni ministar za pitanja boraca i invalida odbrambeno-oslobodilačkog rata Salko Bukvarević danas je boravio u posjeti Bosansko-podrinjskom kantonu Goražde.\nOn se ovom prilikom susreo s premijerom BPK Goražde Emirom Okovićem i ministrom za boračka pitanja BPK Goražde Šemsom Muslićem, a sastanku, na kojem je razgovarano o aktuelnoj situaciji i projektima u oblasti boračko-invalidske zaštite na prostoru ovog kantona, kao aktivnostima i planovima Federalnog ministarstva za pitanja boraca, prisustvovali i načelnik Općine Goražde Muhamed Ramović, predstavnici Instituta za istraživanje ratnih zločina te predstavnici Koordinacije boračkih populacija BPK i Fondacije „Istina za Goražde“.\nPremijer Emir Oković iskazao je zadovoljstvo današnjom posjetom tokom koje su predstavnici Federalnog ministarstva, na čelu s ministrom Bukvarevićem upoznati s planovima i budžetom resornog kantonalnog ministarstva u ovoj godini.\nJedan od tih planova je i izgradnja centralnog spomen obilježja braniocima BPK Goražde, zbog čega su, prema riječima premijera, već poduzete određene aktivnosti kako bi se što prije počelo s izgradnjom ovog spomen obilježja.\n– Znamo da je to jedna nedovršena priča, koja ni u formalnom, ni u imovinsko-pravom smislu nema svoj pravi status, a i onoga što treba da predstavi u simboličkom smislu, jer Goražde to definitivno zaslužuje. Tu ne možemo biti zadovoljni i s tim ciljem mi smo zajedno s Općinom Goražde već krenuli u izmjene Regulacionog plana, aplicirali smo s projektom prema Federalnom ministarstvu, da bismo ove godine kompletirali imovinsko-pravne odnose i građevinski projekat – kazao je premijer Oković.\nKantonalni zvaničnici i predstavnici boračkih udruženja upoznati su sa normativno-pravnim i drugim planiranim aktivnostima Federalnog ministarstva za pitanja boraca u ovoj godini, kao i onim što je do sada urađeno po pitanju revizije ratnih vojnih invalida.\n– Ovim putem smo se još jednom upoznali da je ovo ministarstvo zaista dosta uradilo kada govorimo o reviziji. Znamo da je revizija krenula 2013. i da je ovo područje bilo jedno od područja koje je najviše bilo pogođeno jednim takvim procesom – istakao je premijer.\nMinistar Bukvarević informisao je predstavnike Vlade BPK-a i boračkih udruženja da je na nedavno održanom sastanku u Sarajevu između predstavnika izvršne i zakonodavne vlasti Federacije BiH dogovoren novi pristup u rješavanju pitanja iz oblasti boračko-invalidske zaštite koji se temelji na tri koraka.\n– Jedan je uspostava registra korisnika boračko-invalidske zaštite na teritoriji cijele Federacije BiH i, naravno, uspostava registra branilaca BiH. Drugi korak bi bio regulisanje reprezentativnosti boračkih udruženja kroz Zakon o boračkim udruženjima od posebnog društvenog značaja i da sa današnjih, nekih 1.600 registrovanih boračkih udruženja, to dovedemo na jedan normalana broj, da borci imaju svoja reprezentativna udruženja koja će ih predstavljati na nivou Federacije. Treći dio je sporazum između Vlade Federacije i boračkih udruženja da dostignuti obim pojedinačnih prava i dostignuti obim sredstava na nivou Federalnog misnitarstva za pitanja boraca u narednih pet godina se neće umanjivati, a da ćemo iz određenih sredstava rješavati, zajedno sa predstavnicima boračkih udruženja, najteža pitanja iz oblasti boračko-invalidske zaštite – istakao je ministar Bukvarević.\nKako je naglašeno, u prošloj, ali i u ovoj godini, težište aktivnosti Federalnog ministarstva za pitanja boraca bit će na zapošljavanju pripadnika boračkih populacija, kako kroz samostalne projekte, tako i kroz saradnju sa Federalnim zavodom i kantonalnim službama za zapošljavanje.\nPosebna šansa za novo zapošljavanje prepoznata je u namjenskoj industriji.\n– Vidimo da namjenska industrija iz godine u godinu raste i očekujemo upravo da namjenska industrija Federacije BiH pomogne u zapošljavanju djece šehida, djece ratnih vojnih invalida i djece demobilisanih boraca – kazao je Bukvarević.\nNa sastanku je bilo riječi i o konkretnim projektima boračkih udruženja na području BPK Goražde, a jedan od njih je i projekat Udruženja demobilisanih boraca koji se odnosi na osnivanje zadruge za zapošljavanje boračke populacije, koji je dobio načelnu podršku resornog federalnog ministarstva i Vlade BPK Goražde.\nPredstavnici Federalnog minsitarstva također su upoznati da su započete aktivnosti na izradi Monografije Goražda 1992-1995. godina koja će se raditi u saradnji s Institutom za istraživanje ratnih zločina sa sjedištem u Sarajevu i Vladom Kantona Sarajevo.


Izvor: NoviMagazin.rs, 04.Dec.2018, 20:32\n"Sve izvan toga, s moje strane, neće biti podržano", rekao je Dodik, prenela je regionalna televizija N1.\nNaveo je da je Republika Srpska pre desetak godina razgovarala o priključenju NATO-u, ali da je geopolitičksituacija danas drugačija, a i da je "u to vreme >> Pročitaj celu vest na sajtu NoviMagazin.rs << čak i Rusija razgovarala".\nPo njegovim rečima, pošto se geopolitička situacija potpuno promenila, sve političke partije u RS su postigle konsenzus u vezi sa ulaskom u NATO.\n"Ja nemam druge politike osim politike Narodne skupštine i vladajuće strukture u RS. Ne znam šta je bila namera da se sada to nešto ubrza - da li da se iskuša Bosna, ili da se pokaže apsurdnost situacije u BiH" rekao je Dodik.\nGeneralni sekretar NATO-a Jens Stoltenberg je izjavio da će NATO odobriti Godišnji nacionalni program za BiH, što praktično znači aktiviranje Akcionog plana za priključenje NATO (MAP).\nStoltenberg je dodao da je sada sve na vlastima Bosne i Hercegovine, i da očekuje da će ministri inostranih poslova zemalja NATO na sutrašnjem sastanku odobriti njegov predlog.\nRadio Slobodna Evropa: Dodik: Pridržavam se stava o vojnoj neutralnosti BiH\nBeta: Dodik o NATO: Pridržavaću se rezolucije Narodne skupštine RS o vojnoj neutralnosti BiH\nRadio Televizija Vojvodine: Dodik NATO-u: Neću podržati, pridržavam se rezolucije\nKurir: DODIKOVA PORUKA NATO: Pridržavaću se rezolucije parlamenta Republike Srpske o vojnoj neutralnosti, a sve izvan toga, s moje strane, neće biti podržano!


Runner's World: figure na znacima trče\nRunner's World - RW je globalni mesečni magazin za trkače raznih veština, to je web sajt koji prikazuje: vesti iz oblasti trčanja, savete i trikove za treniranje, recenzije sportske obuće..., izdavač je Rodale Inc., sedište je u Emmaus-u, Pennsylvania, SAD, web sajt je www.runnersworld.com.\nKoncept kako se reklamirati sa Runner's World uslugom saveta je bio u postavljanju patika sa trakicom na saobraćajne znake u Hamburg-u, Nemačka.\nKao što vidimo kako se reklamirao Runner's World, zalepio je patike na stopala ljudskih figura na saobraćajne znake: semafora, trougla, plavog kvadrata i zelenog pravougaonika.\nU reklamiranju usluge recenzije obuće na slici levo vidimo semafor koji je svetlosni uređaj za regulaciju saobraćaja, zeleno svetlo dozvoljava prolaz pešaka i znači da pešaci mogu da pređu ulicu.\nIdeja kako se reklamirati sa sportskim takmičenjem sa Runner's World uslugom trikova prikazuje na slici u sredini gore trouglasti saobraćajni znak koji označava blizinu mesta na kome se pešaci često kreću po putu ili ga prelaze, na ovom znaku vidimo i dete što znači da je to deo puta na kome se deca kreću češće i u većem broju jer je u blizini škola, obdanište ili neko sportsko igralište.\nKako se reklamirao Runner's World se vidi na slici u desnom gornjem uglu koji je nekakav plavi znak koji obaveštava vozače u saobraćaju da pešaci često koriste prelaz jer se u blizini nalazi škola.\nReklamiranje usluge preporuke se vidi na slici u desnom donjem uglu gde se zeleni praovougaoni znak verovatno nalazi u nekom metrou i označava kojim se smerom osoba može kretati ka izlazu na površinu zemlje u slučaju opasnosti.\nZamisao kako se reklamirati sa Runner's World uslugom vesti prikazuje zajedničku karakteristiku na svim saobraćajnim znakovima a to su figure u pokretu koje usled optičke iluzije izgledaju kao da trče: semafor prikazuje figuru sa raširenim nogama, trougao prikazuje dete i njegovog pratioca takođe sa raširenim nogama, plavi znak takođe prikazuje levu nogu savijenu u kolenu a zeleni znak prikazuje osobu u trku.\nKako se reklamirao Runner's World, na svaki saobraćajni znak na stopala figura je zalepio slike patika i na njih prikačio plave trakice sa belim tekstom Runner's World.\nUčesnici u saobraćaju kada primete čitavu tu scenu: patike na stopalima ljudskih figura, zakačenu trakicu za patike i kada pročitaju tekst na njoj "Svet trkača" tada usled optičke obmane shvataju da je to reklamiranje usluge saveta u svetu sporta.\nSve te ljudske figure na saobraćajnim znacima su male, patike na njima su još manje a trakice su sitne ali je scena koncepta kako se reklamirati sa Runner's World uslugom trikova dovoljno interesantna da izazove znatiželju prolaznika za čitanjem i shvatanjem šta je time pesnik hteo da kaže a to je da se radi o svetu sporta, sportskih aktivnosti i sportskih trkača.\nOvaj sportski odgovor na pitanje kako se reklamirati sa Runner's World-ovom uslugom je video veliki broj prolaznika ali još veći broj posetilaca sajtova je video to reklamiranje na internetu gde je bilo postavljeno na društvene mreže i opisivano.\nBroj pregleda stranice: 543 puta\nTaxi do aerodroma Beograd - Novi Sad 33 seconds ago\nFit-Life - fitnes - Novi Sad 42 seconds ago


Vesti online / Vesti / Društvo / Ministar: Smena 30 direktora škola\nMinistar: Smena 30 direktora škola\nU izjavi za današnje "Večernje novosti", Šarčević je rekao da će na osnovu preporuke Agencije za borbu protiv korupcije biti smenjeno više direktora osnovnih i srednjih škola, ali i predškolskih ustanova i visokih škola iz Niša, Pirota, Vršca, Leskovca, Prokuplja, Novog Pazara, Zaječara, Bujanovsa i drugih gradova i sela iz svih delova Srbije.\n- Preporuke Agencije se već primenjuju, a činiće se to i dalje. Neki direktori su već smenjeni... a ni ostali neće ostati na čelu škola, ako se ispostavi da su prekrišili zakon - rekao je Šarčević.\nOn je, međutim dodao da u nekim slučajevima ministarstvo nije poslušalo savet Agencije, jer se, kako je rekao, "oni rigidno drze pravila", a on svaki slučaj gleda pojedinačno.\n- Ali, u tom slučaju, njegov je sin bio jedini kandidat, tako da šta je trebalo da radi, da ostavi školu bez nastavnika fizike? Čak i u situacijama gde ima više kandidata, a izabran je ona koji je u srodstvu s direktorom, neće biti posledica, ako je taj kandidat bio zaista najbolji - rekao je ministar.\n* Kraj štrajka, prosveta dobija još više\n* Koliko povećanje plata sleduje prosvetarima?\n* Šarčević: Sve razredne starešine u devetu platnu grupu\n* Šarčević: Dodatnih godinu dana za starije studente\nDRUŠTVO Šarčević: Sve razredne starešine u devetu platnu grupu


Čanak: Tražimo policijsku upravu za Vojvodinu | Autonomija\nČanak: Tražimo policijsku upravu za Vojvodinu\nLider LSV najavio da će ta stranka početi da otvara pitanja koja je zbog uzavrele političke situacije na trenutak stavila na čekanje\nPredsednik Lige socijaldemokrata Vojvodine (LSV) Nenad Čanak izjavio je da će poslanici te stranke glasati za rekonstrukciju Vlade Srbije, ali će odmah potom postaviti pitanja u vezi sa vraćanjem imovine i izvornih prihoda pokrajini, kao i vezi sa formiranjem policijske uprave za Vojvodinu.\n“Počećemo da otvaramo pitanja koja smo zbog uzavrele političke situacije na trenutak stavili na čekanje: to su pitanja ingerencija Vojvodine i njene imovine. Istovremeno ćemo otvoriti i neke nove teme, kao što je formiranje policijske uprave za Vojvodinu”, rekao je Čanak u intervjuu za današnji novosadski Dnevnik.\nOn nije želeo da komentariše spekulacije da li će LSV na izbore izaći u koaliciji sa Demokratskom strankom ili neće. Čanak je ocenio da je način na koji se biraju poslanici u Skupštinu Srbije visoko nedemokratski.\n„Njega je sredinom devedesetih osmislio Miloševićev batinaš Vojislav Šešelj, s ciljem da se zatuku manjine i regionalisti, odnosno sve što može da smeta populističkom divljanju. I do danas niko ništa ozbiljno na tom planu nije ozbiljnije preduzeo”, rekao je Čanak i ocenio da se izborna pravila neće menjati u godini pre izbora.\nOdbacio je mogućnost koaliranja sa Ujedinjenim regionima Srbije i rekao da je lider te partije Mlađan Dinkić centyralista a ne regionalista.\n„U onoj meri u kojoj je Toma Nikolić duša evropskih intergacija, a Velimir Ilić zakleti borac protiv korupcije, u toj je meri Dinkić iskreno za decentralizaciju Srbije. Krave lete, Zemlja je ploča, a Mlađa je regionalista”, kazao je Čanak.\nOn je ocenio da lider radikala Vojislav Šešelj, i kada jednog dana bude pušten iz pritvora Haškog tribunala, mora da odgovara i pred domaćim pravosuđem za zločine koje je počinio.\n„Šešelju su ruke krvave do ramena i on politički život u Srbiji ne može učiniti ni interesantnijim ni pitoresknijim. Njegova batinaška politika je dovela do toga da stotine hiljada ljudi plati glavom, a milionima bude uništena sudbina”, rekao je Čanak.\nOn se založio za rasvetljavanje „mračnog perioda” vladavine Vojislava Koštunice, jer je u to vreme „bilo suviše stvari o kojima svoj sud najzad moraju da daju nadležni državni organi”.\nBorko Stefanović: Tužilaštvo da istraži kriminalnu hobotnicu i odbrani državu\nJedan od pet miliona: Budžet ne može i ne sme da uređuje lopov\nLDP dodelio Basari nagradu Ledolomac godine


Predajte uzorke za besplatnu analizu zemljišta! - Povrtarstvo | Agroklub.rs\nPredajte uzorke za besplatnu analizu zemljišta!\nOpština Ruma će prvi put ove godine finansirati analizu osnovne plodnosti zemljišta za registrovane poljoprivredne proizvođače sa područja te opštine. Iz budžeta opštine je za tu namenu obezbeđeno nešto više od pet miliona dinara.\n"Ovo je jedan od načina da pomognemo našim poljoprivrednim proizvođačima, imajući u vidu činjenicu da se najveći broj građana na području naše opštine bavi poljoprivredom. Svesni smo činjenice koliko je analiza zemljišta važna, a ovo je prilika i da oni paori, koji do sada nisu obavljali analizu osnovne plodnosti zemljišta, sada to i učine", kaže Dušan Ljubišić, načelnik Opštinske uprave u Opštini Ruma.\nUzorke treba predati do 25-og decembra\nAnalizu će obavljati Poljoprivredna stručna služba u Rumi iz koje apeluju na poljoprivrednike da uzorke donesu što pre. "Besplatna analiza zemljišta trajaće do 25-og decembra, pa bi bilo dobro da se što veći broj poljoprivrednika odazove ovoj akciji. Ukupno ćemo uraditi 2.200 uzoraka, a važno je istaći da poljoprivrednik ovoga puta može da donese uzorke sa svih površina koje poseduje", objašnjava Uglješa Trkulja iz rumske Poljoprivredne stručne službe.\nBesplatna anliza odnosi se na sve registrovane poljoprivredne proizvođače, kao i pravna lica koja se bave poljoprivrednom proizvodnjom. "Ona gazdinstva koja žele da podižu nove zasade, uzorke moraju uzimati sondom koju mogu da dobiju u Poljoprivrednoj stručnoj službi. Za podizanje novih zasada uzorak se uzima sondom na dve dubine, a za ratarske kulture na dubini od 30 cm", kaže Snežana Mušicki rukovodilac laboratorije u Poljoprivrednoj stručnoj službi u Rumi.\nPoljoprivrednici se pridržavaju preporuka\nSnežana Mušicki, rukovodilac laboratorije\nu Poljoprivrednoj stručnoj službi u Rumi.\nU laboratoriji kažu da je odziv poljoprivrednika veoma dobar. "Mnogi poljoprivrednici uzorke za osnovnu analizu plodnosti zemljišta donose prvi put, što je veoma dobro", kaže Snežana Mušicki. "Nakon urađene analize poljoprivrednici dobijaju preporuke o unosu mineralnih đubriva za kulutru koju su naveli i veoma je bitno da se tih preporuka i pridržavaju. Iskustva iz predhodnih godina pokazuju da naši poljoprivrednici ne odstupaju od datih preporuka, i da se unošenje mineralnih đubriva više ne radi po slobodnoj proceni", dodaje Mušicki.\nU današnje vreme, kada su ulaganja u poljoprivrednu proizvodnju veoma velika, mora se voditi računa o svim troškovima. "Analizom zemljišta se dobiju informacije o potrebnim količinama đubriva, što većini poljoprivrednika donosi uštedu, jer retko koja parcela ima manjak hraniva", kaže Trkulja i dodaje da i manjak, ali i višak hraniva nepovoljno utiču na gajeni usev.\nRezultate nalize sa preporukom agronoma, poljoprivrednici u opštini Ruma dobiju za pet dana, od dana donošenja uzorka, potvrđuju u Laboratoriji.\nBesplatna analiza zemljišta Opština Ruma Poljoprivredna stručna služba Sonda Mineralno đubrivo Poljoprivredna gazdinstva Manjak đubriva Dušan Ljubišić Uglješa Trkulja Snežana Mušicki Troškovi Preporuka agronoma


NAJSTARIJI ZANAT TRPI: Seksualne radnice traže ponovno otvaranje bordela u Njemčkoj! – eBosna\nSeksualne radnice u Hamburgu protestirale su zahtijevajući od vlasti da dozvoli otvaranje bordela u Njemačkoj, nakon što su više mjeseci bili zatvoreni zbog pandemije koronavirusa.\nUdruženje radnika seks industrije, koje je organiziralo proteste, saopćilo je da stalna blokada i zabrana rada bordela prisiljava neke od njih da rade na ulici što je nezakonito i mnogo opasnije i nije u skladu sa higijenskim standardima.\nIsti izvor je naveo da javne kuće mogu brzo primijeniti mjere protiv pandemije koronavirusa, što su uradili i drugi, uključujući zaštitne maske, ventilaciju prostorija i registraciju kontakta posjetilaca.\n“Prostitucija ne nosi veći rizik od infekcije od drugih usluga koje uključuju dodirivanje tijela kao što su masaža ili kozmetika, pa čak i ples i kontakt sportovi”, navodi se u saopćenju, i dodaje da je higijena sastavni dio prostitucije.\nNakon što su širom Njemačke ponovo otvorene prodavnice, restorani i barovi, radnici seks industrije su izolirani i njima je oduzeto pravo na egzistenciju i pored toga što ne predstavljaju veću opasnost po zdravlje. Prostitucija je legalna u Njemačkoj.


Ko zakasni na ovaj voz, ostaje trajno na sporednom koloseku | Media Marketing\nPiše: Katarina Pribićević, Strategic Planning Director McCann Beograd\nToliko se toga desilo u poslednjih nekoliko godina, da danas o marketingu možemo govoriti kao o multidisciplinarnoj oblasti koja u svom centru ukršta tehnologiju, strategiju i komunikaciju. Oblast advertajzinga, odnosno brendinga, kao deo marketinga, pod značajnim je uticajem novih tendencija i revolucije u komunikaciji kojih smo svedoci. Suočavamo se sa arenom u kojoj kontrolu više nemaju kompanije (niti advertajzeri), već isto toliko (ili čak i više) spoljni svet i spoljni akteri. U takvom kontekstu, potpuno je prirodno da su transmedijalni pristup i integracija obavezni, pre nego poželjni.\nSvrsishodnost je postala ključni pojam, a kompanijama je potrebna relevantna podrška u procesu kreiranja veze između proizvoda/servisa, kompanije i sredine. To rekavši, jasno je da advertajzing agencije postaju prirodan izbor strateškog partnera, koji prevazilazi svoju primarnu funkciju i ulazi u polje marketing i biznis savetodavstva. Možemo zaključiti da je model klasične ideacije mrtav i zarobljen u verziji kreativne agencije s početka dvehiljaditih.\nU praksi, to bi bila transformacija uloge iz ‘savetnika za komunikacije i marketing’ u ‘poslovnog konsultanta’ koji svoj kreativni potencijal i brend ekspertizu stavlja u funkciju unapređenja poslovanja. Ovakvo angažovanje podrazumeva ozbiljno razumevanje klijentovog biznisa, kao i poznavanje sila koje oblikuju tržište.\nNa tržištu Srbije i regiona, ovakva pozicija, odnosno funkcija kreativne agencije, nije potpuno artikulisana, što otežava i njeno korištenje u praksi.\nPrimer naše agencije, McCann Beograd, je istovremeno pokazatelj i inspiracija za ovaj razvojni put već neko vreme (primeri Bambija, Telekoma Srbije i mts-a, Raiffeisen Banke i drugih ). U svetu je bilo i nekih daleko interesantnijih modela, gde konsultatntske kuće ulaze u teritoriju kreativne industrije. Primer ove nove tendencije je Deloitte, koji je razvio poseban podbrend Deloitte Digital, sa kompletnom uslugom i ekspertizom iz sveta digitalnih komunikacija. Iako neočekivan, ovakav vid funkcionalne intergacije je dobar primer pravca u kome se poslovanje razvija kao odgovor na potrebu tržišta – tehnologija, komunikacija i strategija zajedno. Ako rešenja za komunikaciju mogu dolaziti iz posla, onda će kreativnost u funkciji poslovanja biti još uspešnija formula.\nStalna potraga za originalnim i novim rešenjima, kao esencija kreativne industrije, potrebno je da postane imperativ u pristupu klijentovom celokupnom poslovanju. Stalno preispitivanje rešenja koja će predstavljati pomoć klijentu u snalaženju kroz stalno promenljiv univerzum različitih kanala i potrošača.\nIpak, mnogo je kompanija zauzetih prodajom ‘jučerašnjih proizvoda i servisa’ da bi se bavile otkrivanjem ili razvojem rešenja koja će nam biti potrebna sutra. Čini se da je ‘usvajanje primera najbolje prakse’ manir, prihvaćen kao najbrži put do uspeha. Ovu pojavu možemo posmatrati kao svojevrsnu krizu industrije, ali istovremeno i priliku da nešto promenimo. Mi smo već tamo.\nLes Binet: Ako bih morao istaći samo jedan tajni sastojak efikasnog oglašavanja onda je to slava brenda!


LG ARTCOOL klima uređaj – spas od letnje vreline | Polarotor\nYou Are Here: Home » IT vesti » LG ARTCOOL klima uređaj – spas od letnje vreline\nLG ARTCOOL klima uređaj – spas od letnje vreline\nARTCOOL poseduje DUAL Inverter Compressor koji troši 70 odsto manje električne energije dok istovremeno pruža 40 odsto brže hlađenje od uređaja koji ne rade na principu inverterskog kompresora. Uz naprednu kompresorsku tehnologiju kompanije LG, uređaj tokom rada proizvodi nizak nivo jačine zvuka, pa korisnici mogu da se neometano opuste ili odmaraju. Izdržljivost i pouzdanost kompresora garantovani su 10-godišnjom garancijom. Uređaj je opremljen i funkcijom Active Energy Control za podešavanje nivoa potrošnje energije i kapaciteta hlađenja kroz kontrolu maksimalne frekvencije motora kompresora, što omogućava korisnicima da odaberu odgovarajuće nivoe potrošnje energije i kapacitet hlađenja.\n„Sa nestrpljenjem smo očekivali novi ARTCOOL na tržištu klima uređaja“, izjavio je Song Dae-hyun, predsednik kompanije LG Electronics i Home Appliance & Air Solutions. „Njegov prekrasan dizajn u kombinaciji sa najsavremenijim tehnološkim karakteristikama, doprineće lepoti i ugodnosti svakog modernog doma.“\nNapredna Wi-Fi tehnologija i SmartThinK aplikacija omogućavaju korisnicima da lako kontrolišu uređaj i izvan doma. Pametna aplikacija daje članovima domaćinstva različite personalizovane opcije, omogućavajući im da odaberu željene temperature klimatizacije i memorišu ova podešavanja radi lakše kasnije upotrebe. SmartThinK povezivanje omogućava korisnicima i da daljinski isključe klima uređaj, što je posebno pogodno za osobe koje u žurbi napuste kuću. Pored toga, ARTCOOL poseduje funkciju Smart Diagnosis za jednostavno i brzo rešavanje problema. Smart Diagnosis nudi obaveštenja i podršku za širok spektar tehničkih problema putem pametnog telefona.


Novi Ministri - Blic Online\nKOSOVO Imenovani novi ministri pravde i spoljnih poslova\nDa li mislite da u novoj Vladi treba da bude više eksperata?\nNajave da će u novoj Vladi Srbije biti više eksperata-stručnjaka i saznanja da će Dušan Vujović i Kori Udovički najverovatnije zadržati svoje resore, za razliku od Srđana Verbića i Ivana Tasovca tema su današnje ankete.\nGrađani ne prepoznaju ministre: Vide Jovanovića, kažu - Šešelj\n“Pojma nemam ko su ovi ljudi!“, iskrena je bila većina građana u anketi “Blica” odgovarajući na pitanja da li prepoznaju nove ministre s fotografija koje smo im pokazali.\nNovi ministri da prijave imovinu do oktobra\nNovi ministri u rekonstruisanoj Vladi Srbije, kojima je to prva javna funkcija, trebalo bi da do 2. oktobra podnesu izveštaje o imovini, što je obaveza predvidjena Zakonom o Agenciji za borbu protiv korupcije.\nDačić danas u 15 časova predstavlja novu Vladu u Skupštini\nU Skupštini Srbije danas će početi rasprava o kandidatima za nove ministre, što je omogućeno usvajanjem izmenama i dopunama Zakona o ministarstvima, ali i saopštavanjem imena kandidata za sastav rekonstruisane vlade.\nOdalović: Novi ministri na dužnosti početkom septembra\nGeneralni sekretar Vlade Srbije Veljko Odalović rekao je danas da bi nakon rekonstrukcije Vlade novi ministri trebalo da stupe na dužnost početkom septembra.\nEgipatski premijer Esam Šaraf imenovao je 12 novih ministara u okviru rekonstrukcije vlade, što su demonstranti tražili nastavkom protesta u centru Kaira, objavila je državna televizija.\nG17 plus ne odustaje od Stankovića\nBEOGRAD - Pregovori vladajuće koalicije o smanjenju Vlade su pri kraju, do kraja nedelje trebalo bi da bude održan i zvaničan sastanak na kome bi bilo saopšteno kako će izgledati novi tim koji će predvoditi premijer Mirko Cvetković, saznaje „Blic”. .


Organizacija AIESEC u Nišu proslavila 53 godina postojanja - JUGPRESS\nLokalna kancelarija najveće omladinske organizacije na svetu je obeležila 53. rođendan u prostorijama Think Innovative Hub-a. AIESEC u Nišu je ovom prilikom okupio svoje članove, partnere i prijatelje i svečano proslavio uspehe iz 2021. godine.\nPredsednica lokalne kancelarije Milica Stamenković istakla je projekte Career Days, Youth Speak Forum, Konferencija Novih Lidera i Preduzetništvo za mlade kao glavne uspehe prošlogodišnjih aktivnosti. Od značaja je i realizacija kulturnih razmena, koje nisu bile moguće tokom 2020. godine, a čiji je učesnik iz Turske bio prisutan na proslavi.\nGostima se takođe obratila Dunja Lazarević koja 1. februara preuzima funkciju predsednice i predstavila nov izvršni odbor, koji će u 2022. godini voditi lokalnu kancelariju.\nAIESEC je nevladina i neprofitna organizacija vođena od strane mladih koja za cilj ima ostvarenje mira u svetu i ispunjenje ljudskog potencijala. AIESEC svakodnevno mladim ljudima pruža prilike za lično i profesionalno usavršavanje i svojim projektima, praksama i članstvom doprinosi razvoju lidera budućnosti.


15.06.2016. / 14:07\nSARAJEVO, Regulatorna agencija za komunikacije (RAK) zatražila je od nadležnih komisija u parlamentu BiH tumačenje Zakona o platama i naknadama u institucijama BiH, a sporno im je to što je članovima upravnih i nadzornih odbora naknada ograničena na maksimalno 475 KM mjesečno.\nU svom zahtjevu parlamentu BiH, RAK navodi da su oni funkcionalno nezavisna i neprofitna institucija koja ima vlastiti žiro račun i koja se finansira isključivo iz vlastitih namjenskih prihoda, odnosno redovnih tehničkih naknada za dozvole.\n“Ako se ima u vidu da Vijeće Agencije ima zakonske ovlasti da u žalbenom postupku preinači, umanji ili ukine izrečenu kaznu, kao i da novčane kazne naplaćene po ovom osnovu predstavljaju prihod budžeta institucija BiH, evidentno je da je drastično umanjivanje naknada za rad necjelishodno i da otvara mogućnost različitih uticaja na odluke”, navodi se, između ostalog, u dopisu koji je RAK uputio parlamentu BiH.\nInače, do donošenja novog Zakona o platama i naknadama u institucijama BiH, članovi Vijeća Regulatorne agencije za komunikacije mjesečno su imali primanja od 900 KM, a predsjedavajući tog tijela sa kojim nismo uspjeli stupiti u kontakt 1.000 KM.\nZanimljivo je da je sedam članova Vijeća RAK-a tokom prošle godine održalo svega osam sjednica, od čega jednu telefonsku, a redovno su mjesečno primali po 900, odnosno 1.000 KM.\nSa Predragom Kovačem, direktorom Regulatorne agencije za komunikacije, nismo uspjeli stupiti u kontakt, ali iz dopisa koji je upućen parlamentu BiH vidljivo je da je RAK-u sporno i to što je nekim agencijama ili upravnim odborima na nivou BiH dozvoljeno da imaju znatno veće naknade od propisanih 475 KM mjesečno.\nU Ministarstvu finansija i trezora BiH nam je rečeno da je RAK ranije od Savjeta ministara BiH tražio izuzeće od primjene te odredbe, ali da im nije udovoljeno.\n“Ta odredba o visini naknade za članove upravnih i nadzornih odbora i drugih radnih tijela se mora primjenjivati, a sve mimo toga bilo bi kršenje zakona”, rekli su nam u Ministarstvu finansija i trezora BiH.\nPodsjećanja radi, Zakonom o platama i naknadama u institucijama BiH, mjesečna naknada članovima upravnih i nadzornih odbora te radnih tijela ograničena je na maksimalno 475 KM.\nTakođe, prema ovom zakonu oni koji primaju platu iz budžeta BiH, a koji sjednice upravnih i nadzornih odbora ili komisija održavaju u radno vrijeme, nemaju uopšte pravo na tu naknadu. Nezavisne novine\nTagovi: ministarstvo finansija i trezora bihNadzorniodbornaknadepredrag kovacrak bih


Bum, tras, nokaut: Ovo su najveće tuče u kojima su učestvovali srpski političari! (FOTO) (VIDEO)\nFunkcioneri, a fajteri\nSevale su pesnice, ređale su se lake i teške fizičke povrede, pa su tako pojedini stranački funkcioneri povremeno podsećali pre na ulične nasilnike pre nego na narodne predstavnike\nObjavljeno: 28.03.2016. 13:01h\nNapad četvoro ekstremista na funkcionere Demokratske stranke Dragana Šutanovca i Balšu Božovića pokrenuo je priču o fizičkom nasilju koje je pratilo političare u Srbiji od uvođenja višestranačkog sistema.\nSevale su pesnice, ređale su se lake i teške fizičke povrede, pa su tako pojedini stranački funkcioneri podsećali na ulične nasilnike pre nego na narodne predstavnike.\nUmesto reči, veoma često su se koristile pesnice, a u pojedinim incidentima i pištolji.\nEspreso vas podseća na neke od najznačajnijih incidenata u kojima su učestvovali srpski političari, od kojih sada neki imaju najznačajnije funkcije u Srbiji.\nBez ikakve konkurencije najveći majstor među političarima za izazivanje fizičkih obračuna je Vojislav Šešelj.\nOn je zaslužan za prebijanje advokata Nikole Barovića.\nTakođe je učestvovao u polivanju vodom Dragana Maršićanina, čupanju kablova i mikrofona s govornice, ali i po tome što ga je obezbeđenje bukvalno iznosilo iz poslaničke klupe.\nPremijera Aleksandra Vučića pretukli su pripadnici MUP-a na mitingu koji je održan na Trgu republike 2007. godine. On je tada nazivao žandarme "miševima" i pozivao ih na tuču.\nTomislav Nikolić počupao je svojevremeno za kosu Srboljuba Živanovića, jer mu je psovao majku.\nPoslanik SRS-a Nataša Jovanovic, nakon žučne rasprave, prilazi tadašnjoj predsedavajućoj Nataši Mićić i poliva je vodom na opšte zaprepašćenje prisutnih poslanika. Nakon incidenta poslanici SRS-a izriče se mera udaljenja iz skupštinske sale.\nLidera Nove Srbije Velimira Ilića udario je pesnicom u glavu Dejan Stojadinović, dok je političar davao intervju novinarima 5. februara 2010. u centru Beograda. Velimiru Ilić ukazana je pomoć u Kliničkom centru Srbije, gde je i zadržan na ispitivanjima.\nPoslanica Gordana Pop Lazić, tokom skupštinske rasprave 2009. godine, gađala je cipelom predsedavajuću Skupštine Srbije zbog čega joj je izrečena mera udaljenja i određena je kraća pauza u radu.\nUoči vaterpolo utakmice između Crvene zvezde i Segeda u Segedinu, lidera LDP Čedomira Jovanovića prebila je grupa „delija“. Napad se desio na jednom od segedinskih splavova, a vođa napada je bio pokojni Velibor Dunjić, vođa navijača.\nTokom snimanja intervjua za novosadsku televiziju Apolo, Velimir Ilić je, nezadovoljan postavljenim pitanjem, šutnuo u koleno novinara te televizije.\nLider LSV- a Nenad Čanak je sa svojim telohraniteljima 2012. godine brutalno prebio Pavla Lešanovića (47) ispred kafane “Tako je suđeno” u Novom Sadu.\nTučaPolitičariSrpska radikalna strankaVojislav ŠešeljAleksandar Vučić


Mlađi članovi AK „Krajišnik“ osvojili titulu viceprvaka BiH - Radio Velika Kladuša\nMlađi članovi AK „Krajišnik“ osvojili titulu viceprvaka BiH\nPrvenstvo BiH za pionire, takmičare uzrasta 2008/09 i mlađi, održano je proteklog vikenda u Zenici gdje su nastupali takmičari AK „Krajišnik“, te zabilježili još jedan veliki uspjeh osvojivši titulu viceprvaka BIH u disciplini 1.000 metara. Kako ističu iz kluba, Harun Hušidić višestruki prvak BiH istrčao je odlično vrijeme 3:03,45 što ga svrstava među najbolje atletičare na Balkanu kada je ovaj uzrast u pitanju, dok je sa ovim rezultatom potvrđen još jednom epitet AK „Krajišnik“ kao kluba s najvećim brojem medalja kada su duge i srednje pruge, kao i kros u pitanju za omladinske kategorije na nivou naše zemlje. Pored Haruna, odličan nastup zabilježili su Muhamed Dizdarević koji je istrčao novi lični rekord i isti popravio za 3 sekunde u disciplini 300 metara kao i Harun Dolić za 1,76 u istoj disciplini.\nPored njih, učešće su uzele i dvije cicibanke Farah Abdić i Ehlimana Hušidić koje su po uzrastu cicibanke, ali su odlično iskoristile ovu priliku za sticanje novog iskustva i popravljanje svojih najboljih rezultata u disciplini 600 metara u konkurenciji nekoliko godina starijih atletičarki.\nPred takmičarima AK „Krajišnik“ na redu je 12. Međunarodna utrka u našem gradu koja će biti održana u nedjelju, 27. juna, a kada su u pitanju državna prvenstva, naše atletičare 31. jula u Sarajevu očekuje Prvenstvo BiH za mlađe juniore.\nONŠ „Kladuša 2008“: Osvojeno 3.mjesto na turniru u Ogulinu


Karolin Ziade - novi šef Unmika\nKarolin Ziade – novi šef Unmika\nTanjug 20. novembra 2021. 10:28\nNJUJORK – Generalni sekretar Ujedinjenih nacija Antonio Gutereš najavio je imenovanje Karolin Ziade iz Libana za svog novog specijalnog predstavnika i šefa Misije privremene administracije Ujedinjenih nacija na Kosovu (Unmika).\nKarolin Ziade naslediće na tom mestu Zahira Tanina iz Avganistana, kojem se generalni sekretar zahvalio za posvećenost i napore za mir i stabilnost na Kosovu i u regionu, kao i za efikasno vođenje Misije, navedeno je sajtu Ujedinjenih nacija.\nTanin se na mestu šefa Unmika nalazi od 2015. godine.\nZiade, koja je od 2017. godine radila kao direktor Odeljenja za međunarodne organizacije, konferencije i kulturne usluge u libanskom Ministarstvu spoljnih poslova, na novu poziciju dolazi sa bogatom diplomatskom karijerom dugom skoro 30 godina.\nPoseduje i veliko znanje o Ujedinjenim nacijama, jer je predvodila nacionalne delegacije u UN o pitanjima kao što su migracije, održivi razvoj i ljudska prava.\nRadila je i kao zamenik stalnog predstavnika Libana pri UN, ali i u ambasadama Libana u Ujedinjenom Kraljevstvu, Belgiji i Evropskoj uniji, Austriji, Hrvatskoj i Slovačkoj, kao i pri stalnoj misiji Libana u Beču, navodi se u saopštenju.\nDiplomirala je i magistrirala ekonomiju i političke nauke na Libanskom univerzitetu u Bejrutu i diplomirala međunarodne odnose na Univerzitetu u Briselu i Diplomatskoj akademiji u Beču.


Održana Konferencija pod nazivom ''Integrisani turistički proizvod Republike Srpske i aktuelno zakonodavstvo u turizmu Republike Srpske'' | Derventa\nOdržana Konferencija pod nazivom ''Integrisani turistički proizvod Republike Srpske i aktuelno zakonodavstvo u turizmu Republike Srpske''\nSavjetnik ministra trgovine i turizma Aleksandar Đurić otvorio je 22.12.2017. godine u Banjaluci Konferenciju pod nazivom ''Integrisani turistički proizvod Republike Srpske i aktuelno zakonodavstvo u turizmu Republike Srpske'', koja je održana u cilju sagledavanja stanja u pogledu postojećih turističkih proizvoda Republike Srpske na lokalnom nivou, a koji bi se mogli povezati u integrisan turistički proizvod Srpske.\nĐurić je na Konferenciji, koju je organizovalo Ministarstvo trgovine i turizma u saradnji sa Turističkom organizacijom Republike Srpske, rekao da će resorno Ministarstvo raditi na uklanjanju limitirajućih faktora da bi se turizam nesmetano odvijao u narednim sezonama.\n''Novim zakonskim rješenjima učinili smo ogroman iskorak u funkcionisanju turističke privrede, a postoje institucije koje moraju dati detaljnije analize koje će olakšati poslovanje u turizmu'', rekao je savjetnik ministra Đurić.\nUčešće u Konferenciji uzeli su predstavnici turističkih organizacija gradova i opština iz Republike Srpske, koji su održali prezentacije turističkih proizvoda na nivoima lokalnih zajednica, a čija izlaganja i diskusije su poslužile za izvođenje konstruktivnih zaključaka o tome u kojem pravcu bi se trebale provoditi naredne aktivnosti.\nBudući da do sada nije posebno posvećivana pažnja temi integrisanog turističkog proizvoda u Republici Srpskoj, Konferencija je pružila kompletniji uvid u turističke kapacitete i turističku ponudu lokalnih zajednica koji bi se mogli povezati u jedinstven turistički proizvod Republike Srpske.\nPreuzeto sa stranice Ministarstva trgovine i turizma Republike Srpske\nPromotivni materijal o Derventi


Ostavka kao moralni čin • Užice - UE.CO.RS\nOstavka kao moralni čin\nČetvrtak 19. Jul 2012. Predsednik novovaroškog ogranka DS Slaviša Purić (diplomirani ekonomista) podneo je nedavno neopozivu ostavku na tu funkciju, koju je obavljao od sredine aprila 2007. godine. Za vršioca dužnosti predsednika imenovan je profersor Milivoje Ćirović, jedan od potpredsednika stranke.\nOstavka je za Purića, kako je rekao, bila moralni čin jer je neko morao da snosi odgovornost što demokrate nisu uspele da budu deo nove lokalne vlasti.\n- Smatrao sam da bi bilo fer, korektno i odgovorno ponašanje prema članovima Opštinskog odbora i članstvu, da ja, kao dotadašnji predsednik, preuzmem odgovornost na sebe i podnesem ostavku, a i smatram da je vreme je da , nakon dva izborna ciklusa, malo prehanem. Bez obzira na to što je Opštinski odbor konstatovao da su ostvareni rezultati na majskim izborima zadovoljavajući, o čemu svedoči i podatak da DS u lokalnom parlamentu odavno nije imala više odbornika, lično nisam zadovoljan i očekivao sam bolji izborni rezultat . To je samo bio dodatni motiv za ovakvu odluku - ističe Slaviša Purić, koji smatra da je još uvek rano govoriti i izjašnjavati se o tome da li će se na prvim stranačkim izborima eventualno ponovo kandidovati za prvog čoveka novovaroških demokrata.\nKako je predviđeno partijskim statutom Demokratske stranke, u slučaju da predsednik pre redovnih stranačkih izbora podnese ostavku, za vršioca dužnosti se imenuje neko od aktuelnih potpredsednika. Odlukom većine prisutnih članova na toj sednici Opštinskog odbora, podržan je predlog da to bude profesor Milivoje Ćirović, koji je, inače, direktor ovdašnje Tehničke škole.\n- Demokratska stranka će delovati kao konstruktivna i jaka opozicija u novovaroškom parlamentu, koja će biti korektiv novoj vlasti i ukazivati na sve njene eventualne propuste. Opozicioni period iskoristićemo da konsolidujemo redove, ojačamo i unapredimo stranačku infrastrukturu. Inteziviraćemo stranački rad, pre svega mesnih odbora, i pokušati da, inače, ogroman kadrovski potencijal, još više mobilizujemo kako bi spremno dočekali neke naredne lokalne izbore - kaže Ćirović, uz ocenu će Glavni odbor DS doneti odluku o tome kada će biti raspisana nova izborna skupština u novovaroškom odboru. R. P.


Estonski general tvrdi: Rusija se priprema za napadački rat\nKomandant estonskih odbrambenih snaga, general-pukovnik Riho Teras, izjavio je u intervjuu za nemački list “Bild“ da se Rusija priprema za vojne operacije protiv država članica NATO-a.\nPrema njegovim rečima, tokom vojnih vežbi Zapad-2017, Moskva je izradila scenario “vojne kampanje širokih razmera“ protiv Severnoatlantskog saveza u Evropi. “Ona je bila usmerena ne samo protiv baltičkih zemalja, već protiv svih zemalja od Severnog do Crnog mora. Vežbe su bile mnogo veće od zvanično utvrđenih okvira“, rekao je estonski general.\nIstovremeno, on je istakao da je estonska vojska spremna za svaku varijantu razvoja događaja, ali da će moći “efikasno da deluje“ samo uz podršku oružanih snaga savezničkih država.\nRanije je zamenik ministra odbrane Rusije, general-pukovnik Aleksandar Fomin, istakao da su vežbe bile odbrambene prirode i da takve izjave nemaju nikakve veze sa stvarnošću.\nZajedničke rusko-beloruske vežbe “Zapad-2017“ su održane u septembru prošle godine. Njima su rukovodili načelnici generalštabova ove dve zemlje. Vežbe, na kojima je učestvovalo 12.700 vojnika, održane su na poligonima u Belorusiji, kao i u Kalinjingradskoj, Lenjingradskoj i Pskovskoj oblasti Rusije.